Янги тартиб бўйича ипотека кредитлари асосида қуриладиган уйларнинг сони оширилди - 07.08.2021, Sputnik Ўзбекистон\nИпотека кредитлари бўйича ажратиладиган субсидия миқдори 960,4 млрд. сўмдан 1 трлн 97 млрд сўмга оширилди. 07.08.2021, Sputnik Ўзбекистон\nТОШКЕНТ, 7 авг — Sputnik. Президент фармони билан Ўзбекистон президентининг айрим ҳужжатларига ўзгартириш ва қўшимчалар киритилди. Бу ҳақда “Ҳуқуқий ахборот” каналида маълум қилинди.Киритилган ўзгартиришларга мувофиқ, бозор тамойилларига асосланган ипотека кредитлари асосида уй-жойларнинг қиймати ҳар йили Иқтисодий тараққиёт ва камбағалликни қисқартириш вазирлиги томонидан белгиланади ва ҳар олти ойда қайта кўриб чиқилади. Илгари Молия вазирлиги томонидан белгиланган.2021 йилда янги тартиб бўйича ипотека кредитлари асосида қуриладиган уйларнинг сони 2006 тага кўпайтирилиб, 35 120 та этиб белгиланди.Шунингдек, ипотека кредитлари бўйича ажратиладиган субсидия миқдори 960,4 млрд. сўмдан 1 трлн 97 млрд сўмга оширилди.Қишлоқ жойларидаги уй-жойларга бошланғич бадал учун субсидиянинг энг кўп миқдори 28 млн сўмдан 31 млн 500 минг сўмга кўпайтирилди.\nИпотека кредитлари бўйича ажратиладиган субсидия миқдори 960,4 млрд. сўмдан 1 трлн 97 млрд сўмга оширилди.\nТОШКЕНТ, 7 авг — Sputnik. Президент фармони билан Ўзбекистон президентининг айрим ҳужжатларига ўзгартириш ва қўшимчалар киритилди. Бу ҳақда “Ҳуқуқий ахборот” каналида маълум қилинди.\nКиритилган ўзгартиришларга мувофиқ, бозор тамойилларига асосланган ипотека кредитлари асосида уй-жойларнинг қиймати ҳар йили Иқтисодий тараққиёт ва камбағалликни қисқартириш вазирлиги томонидан белгиланади ва ҳар олти ойда қайта кўриб чиқилади. Илгари Молия вазирлиги томонидан белгиланган.\n2021 йилда янги тартиб бўйича ипотека кредитлари асосида қуриладиган уйларнинг сони 2006 тага кўпайтирилиб, 35 120 та этиб белгиланди.\nШунингдек, ипотека кредитлари бўйича ажратиладиган субсидия миқдори 960,4 млрд. сўмдан 1 трлн 97 млрд сўмга оширилди.\nҚишлоқ жойларидаги уй-жойларга бошланғич бадал учун субсидиянинг энг кўп миқдори 28 млн сўмдан 31 млн 500 минг сўмга кўпайтирилди.


Шайх Зайниддин жоме масжидига ибодатга келганларга катта шароитлар яратилмоқда\n09:43 / 13.06.2016\nОйлар шоҳи Моҳи Рамазон сабаб дилларимиз ҳаловатдан, кўнгилларимиз хотиржамлик ва шукроналик туйғуларидан сув ичмоқда. Бу ҳам бўлса, юртимиздаги тинчлик-хотиржамликнинг меваси. Зеро, юрти тинч,сарҳадлари дахлсиз мамлакатда одамлар эмин-эркин ибодат қилади, ўз руҳий эхтиёжларини қондиради. Шукрки, юртимизнинг барча масжидларида таровиҳ намозлари, Рўзаи Рамазон ибодатлари эмин-эркин адо этилмоқда. Бунинг учун барча шарт-шароитлар яратиб берилмоқда.\nШу жумладан, Тошкент шаҳар Шайхонтоҳур туманидаги Шайх Зайниддин жоме масжиди жамоаси бу йилги Рамазон ойи ибодатларини ҳар йилгидан кўра кўтаринкилик ва юксак иштиёқ ила ўтказмоқда. Одилхон қори Юнусхон ўғли бошчилигидаги масжидда ибодатга келганлар учун барча шарт-шароитлар яратилишига катта эътибор берилмоқда. Ибодат амалларининг тинч ва осойишта ўтишига масъул бўлган турли ташкилотлар вакиллари билан баҳамжитликда иш олиб бормоқдалар. Энг муҳими, бундан юртдошларимиз хурсанд. Ана шундай қутлуғ, фалак дарвозаси очиқ бўладиган улуғ дамларда юртга тинчлик-фаровонлик, дастурхонларга тўкинлик, қут-барака сўраб, дуолар қилишмоқда.


AIBA раҳбари лавозимидан четлатилди\nAIBA раҳбари лавозимидан четлатилди\n11 Октябрь 2017 09:33 0 115\nХалқаро бокс ассоциацияси (AIBA) интизом комиссияси ташкилот президенти Чинг-Куо Вуни ўз лавозимидан четлатди. Янги президент сайлангунча уюшма махсус орган томондан бошқарилади.\n"AIBA интизом комиссияси ташкилот президенти Вуни четлатишга қарор қилди. Бу қарор бир неча сабабларга кўра қабул қилинди. Биринчи навбатда, у ижроия қўмитасининг ҳар қандай қарорини тўсиш мақсадида қўмитанинг бир неча аъзосини бўшатишга уринган. Шунингдек, жаноб Ву бир нечта займлар бўйича ўз зиммасига мажбуриятни олиб, ташкилотни деярли банкротлик ёқасига олиб келди. Бундан ташқари, президент ташкилотнинг навбатдан ташқари конгресси уюштирилишига халақит қилмоқчи бўлган", деб айтилган комиссия қарорида.\n"Энди AIBA ижроия қўмитасининг Лозаннада ўтадиган йиғилишида муваққат комиссия тузилади. Ушбу комиссия январда Дубайда ўтадиган конгрессгача ташкилотни бошқариб туради", деб тушунтирди Россия бокс федерацияси бош котиби Умар Кремлев.\nИюль охирида Москвада ташкилотнинг йиғилишида бир қатор делегатлар 70 ёшли Вуга ишончсизлик билдиргандилар. Ташкилотдаги жиддий молиявий муаммолар бундай қарорнинг сабабларидан бири бўлган. Вуга ўз хоҳиши билан истеъфога кетиш таклиф қилинган, бироқ у бундан бош тортган.\nШундан кейин Вунинг истеъфоси тарафдорлари Швейцария федерал судига мурожаат қилишган, бироқ суд вақтинчалик қўмитанинг барча талабларини рад этиб, Вуни ўз лавозимида қолдиришга қарор қилган.\nЧинг-Куо Ву AIBA’га 2006 йилдан бошчилик қилиб келган. 2014 йил ноябрда у бу лавозимга учинчи муддатга қайта сайланганди.\nКалит сўзлар: четлатилди, раҳбари, лавозимидан, AIBA\nХалқаро шахмат федерацияси президенти лавозимидан четлатилди\nХалқаро шахмат федерацияси (ФИДЕ) ижроия қўмитаси Кирсан Илюмжиновни...\nAIBA президентига ишончсизлик\nХалқаро ҳаваскор бокс федерацияси – AIBA ташкилотининг Швейцариянинг...


Жорий йилда 147 нафар фуқаро йўлларда вафот этди\n"UzAuto Motors" автомобиль харид қилганларга 10 миллион сўмгача қайтариб бермоқчи\nСаломатлик / Авто / Биласизми? / Юртимизда\nЖорий йилнинг 19 февраль куни соат 15:00 да Ўзбекистон Республикаси ИИВ ЙҲХББ Ахборот хизмати мултимедиа марказида журналистлар учун брифинг ўтказилди. Унда Ўзбекистон Республикаси ИИВ ЙҲХББ бошлиғи Олим Саидов 2020 йилнинг ўтган даври мобайнида содир этилган оғир оқибатли йўл транспорт ҳодисалари, оқибатлари ва келиб чиқиш сабаблари ҳақида маълумот берди.\n“Республикамиз ҳудудида жорий йилнинг 18 февраль кунига қадар содир этилган йўл-транспорт ҳодисаларининг таҳлилига назар соладиган бўлсак, ўтган йилнинг шу даврига нисбатан содир этилган ҳодисалар сони 10,5 фоизга ёки 656 тадан 587 тага, уларда вафот этганлар сони 16,1 фоизга ёки 168 нафардан 141 нафарга, тан жароҳати олганлар сони 4,2 фоизга ёки 597 нафардан 572 нафарга камайишига эришилган бўлсада, йўлларимизда содир бўлаётган йўл-транспорт ҳодисалари сони ҳанузгача юқорилигича қолмоқда” деди О.Саидов.\nШунингдек, брифингда бугунги кунга қадар республика ҳудудида содир этилган йўл-транспорт ҳодисаларида жами 147 нафар фуқаро вафот этганлиги алоҳида қайд этилди.\nБу каби ноҳуш ҳолатларни барвақт олдини олиш мақсадида, ИИВ ЙҲХББ раҳбарияти томонидан ишлаб чиқилган 29 та устувор йўналишлар бўйича профилактик-амалий чора тадбирлар белгиланиб, уларнинг кунлик ижроси бўйича назорат қилиб бориш йўлга қўйилганлиги таъкидланди.\nБрифинг давомида журналистлар соҳага оид айрим муаммоли вазиятларни бартараф этиш борасида амалга оширилиши зарур бўлган ишлар бўйича таклифлар ҳам беришди ва ўзларини қизиқтирган саволларига жавоблар олишди.\nКиритилди: 19:10 19.02.2020. Ўқилди: 959 марта. Фикрлар сони: 0 та.\nСалкам 700 та: Қозоғистонда коронавирусга чалинганлар...\n16:11 Қорақалпоғистонда беморга қараган ҳамшира ва унинг қизи коронавирусга чалинди


9-тур, 12 май, соат 17:00\nТемурхўжа Абдухолиқов (13)\n01. Никита Рибкин\n04. Аднан Ораховац\n07. Азим Аҳмедов\n09. Жалолиддин Машарипов\n14. Жамшид Болтабоев\n90+4' Ўйин якунланди. "Локомотив" жуда мураккаб кечган ўйинда "Пахтакор"ни мағлуб этди\n90+3' "Пахтакор" ажойиб қарши ҳужумдан фойдалана олмади. Файзиев хавфни бартараф этди\n90+2' Вақтни чўзгани учун Жепаров огоҳлантириш олди\n90+2' Мезбонлар бурчак ёнида жарима тўпи ишлашди\n90' "Локомотив"да ўзгариш: Марат Бикмаев ўрнига Дониёр Усмонов тушди\n89' Каримов бурчак тўпини ўйинга киритди. Машарипов бош билан берган зарбадан кейин тўп тўрга юқори томондан келиб тушди\n88' Меҳмонларнинг навбатдаги ҳужуми бартараф этилди\n87' Марат Бикмаевнинг томири тортишиб қолди.\n85' Санжар Шоаҳмедов сариқ карточка олди. Ҳуштакдан сўнг тўпни тепиб юборгани учун. Бу вақт чўзиш ҳисобланади\n84' Машарипов ўнг қанотдан узатма берди. Игнат тўпни эгаллади\n82' Жавоҳир Соҳибов огоҳлантириш олди. Қарши ҳужумга ўтаётган Шоаҳмедовни тортиб йиқитди\n81' ВУУУУҲ! Каримов чап қанотдан берган узатмани Нестеров мушт билан уриб юборди. Тўпни Машарипов эгаллади ва 15 метрдан зарба берди. Тўп дарвоза устидан ўтиб кетди\n80' Шерзод Каримов огоҳлантирилди\n79' Икром Алибоев огоҳлантириш олди\n78' "Локомотив"да ўзгариш: Сардор Мирзаев ўрнига Шерзод Файзиев тушди\n76' "Пахтакор" ижросидаги бурчак тўпи ҳеч кимга тегмай, нариги қанотдан майдонни тарк этди\n75' Вууууҳ! Бердиев икки ҳимоячи орасидан ўтиб кетиб ўнг томондан дарвозабон майдончасига яқинлашди. Унинг зарбасидан кейин тўп ҳимоячининг оёғига тегиб, ўз тезлигини пасайтирди. Натижада тўпни Нестеров эгаллади\n73' Бикмаев "Пахтакор" жарима майдончаси ичида йиқилди. Аммо пенальти йўқ\n71' "Локомотив"нинг хавфли ҳужуми. Вазиятдан фойдалана олишмади\n70' "Пахтакор" ҳимоячиси Камолиддин Тожиевга тиббий ёрдам кўрсатилмоқда\n69' ВУУУУУУУУҲ! Шерзод Каримов жаримадан ажойиб зарба йўллади. Тўп устунга тегиб, майдонни тарк этди. Нестеров жойида қотиб қолганди\n68' Шундоққина "Локомотив" жарима майдончаси чизиғи олдида Каримовга нисбатан Махарадзе фол ишлатди\n65' "Локомотив"да дастлабки ўзгариш: Темурхўжа Абдухолиқов ўрнига Икром Алибоев тушди\n62' "Пахтакор" бурчак тўпини ўйинга киритди. Кападзе бош билан қайтарди\n61' Вуууҳ! Сардор Мирзаев чап қанотдан жарима майдончаси ярим айланаси тмон силжиди ва зарба берди. Тожиевга тегиб ўз йўналишини ўзгартирган тўпни Рибкин эгаллаб олди\n59' ВУУУУУҲ! Жавоҳир Соҳибов "Локо" жарима майдончаси ичида зарба берди. Нестеров тўпни қайтарди. Кахи тўпни вазиятдан узоқлаштирди\n58' "Пахтакор"да ўзгариш: Азим Аҳмедов ўрнига Суҳроб Бердиев тушди\n57' Машарипов ўнг қанотдан жарима майдончасига узатма бераётганида тўп Кападзенинг қўлига тегди. Эрматов ўйинни давом эттириш мумкинлигига ишора қилди. Масофа яқинлигини инобатга олди шекилли\n55' ВУУҲ! Ўнг қанотдан Ҳошимов етказган узатмагани Каримов жарима майдончасининг бурчагида қабул қилди ва футболчиларни чалғитиб зарба йўллашга муваффақ бўлди. Нестеров иккинчи уринишда тўпни эгаллади\n54' Темурхўжа офсайдда қолди\n54' "Локомотив"нинг хавфли ҳужуми. Мирзаев чап томондан олис устун томон узатма берди. Исматуллаев тўпни бош билан қайтарди\n51' Жепаров майдон марказида Машариповдан тўпни олиб қўйди ва олдинга юриб, жарима майдончасига кираётган шерикларига узатма берди. Тожиев узатмани қайтариб қолди. Акс ҳолда Мирзаев ва Абдухолиқов дарвозабон қаршисида ёлғиз қолишарди\n50' Каримов ўнг қанотдан олдинга ўтди ва жарима майдончасига узатма берди. Махарадзе тўпни қайтарди\n48' Тожиев кутилмаганда ўз жарима майдончаси олдида тўпни Мирзаевга бериб қўйди. Сардорнинг зарбасини Рибкин эгаллади\n47' "Пахтакор"нинг ҳужумини мезбонлар бартараф этишди\n46' "Пахтакор"да ўзгариш: Темур Толипов ўрнига Шерзод Каримов тушди\n45+2' Биринчи бўлим якунланди. Ҳозирча "Локомотив" - "Пахтакор" 1:0. Танаффус\n45+1' Жепаров бурчак тўпини ўйинга киритди. Рибкин мушт билан уриб юборди\n43' Хавфли вазият! "Пахтакор" чап қанотдан дарвозабон майдончасига узатма берди. Тўхтахўжаев тўпга оёқ қўйди, тўп дарвоза устидан ўтиб кетди\n42' "Пахтакор" жарима тўпини ўйинга киритди. Толипов юқоридан етказган узатмани Игнатий эгаллаб олди\n39' Вууууууҳ! Жепаров жаримадан етказган ухатмани Рибкин мушт билан уриб юборди. Дарвозабон майдончасига етказилган узатмани Исматуллаев кутилмаганда орқага уриб юборди. "Тўққизлик"ка кираётган тўпни Рибкин бир амаллаб қайтарди!\n38' Марат Бикмаевни ўнг қанотда Машарипов чалиб йиқитди\n37' Машарипов мезбонлар жарима майдончаси ичида тўпни қабул қилди, аммо офсайд\n35' "Локомотив" ҳимоячилари тўпни Машарипов олдириб қўйишди. Жалолиддин жарима майдончаси ичида Ислом Тўхтахўжаевни алдамоқчи бўлди ва намойишкорона йиқилди. Симуляция учун Машарипов огоҳлантириш олди\n34' Темур Толипов жарима майдончаси бурчагидан зарба берди. Ноаниқ\n33' Жепаров чап қанотдан етказган узатма Абдухолиқовдан ўтиб кетди, Бикмаев уни эгаллаб олишига бир баҳя қолди. Козак хавфни бартараф этди\n31' Ҳошимов Зотеевга нисбатан хавфли ўйнади. Эрматов Давронни оғзаки огоҳлантирди\n30' Ўйин майдон марказига кўчди\n26' Санжар Шоаҳмедов олис масофадан зарба йўллади. Тўп устун ёнидан ўтиб кетди\n25' "Пахтакор" фан-клубидан қизиқ "кричалка"лар янграмоқда: "Равшан (Эрматов) - "Локо", "Сервер - петух"...\n23' ВУУУУУҲ! Камол Тожиев узатма бераётганида тўпни Шоаҳмедовга бериб қўйди. Унинг узатмасидан кейин Абдухолиқов 18 метрлардан зарба берди. Тўп тўсин ёнидан ўтиб кетди\n21' Ҳошимов ўнг қанотдан "Локомотив" дарвозабон майдончасига узатма берди. Сергеев тўпга ета олмади\n19' ВУУУУҲ! Темурхўжа бу сафар "Пахтакор"ни кечирди. Яккама-якка берган вазиятда зарба берди, аммо тўп дарвоза устидан ўтиб кетди\n18' "Пахтакор" гол ўтказиб юборганидан кейин ўйинни стадионда кузатаётган Самвел Бабаян телефонда гаплашди. Орадан кўп ўтмасдан ўзгариш бўлди: Аднан Ораховац ўрнига Акбар Исматуллаев тушди. Темурхўжа гол урган пайтда Аднан хатога йўл қўйди. Битта хато кечирилмади\n18' Машариповнинг узатмасидан кейин Болтабоев мезбонлар жарима майдончаси ичига киришга ҳаракат қилди. Нестеров чаққонлик қилди ва тўпни эгаллади\n16' Даврон Ҳошимов жарима майдончаси ташқарисидан аниқ зарба йўллади. Тўпни Нестеров эгаллаб олди\n15' Жепаровнинг чиройли узатмасидан кейин Абдухолиқов тўпни рақиб жарима майдончаси ичида қабул қилди,аммо офсайд\n13' ГОООООООЛ! Темурхўжа Абдухолиқов, 1:0! Жепаров чап қанотдан ўнг оёқда узатма берди. Ҳужумчи яқин масофадан бош билан дарвозани ишғол қилди!\n12' Майдон эгалари яхши ҳужумга ўтишаётган эди. Шоаҳмедов ўз вақтида шерикларига узатма бермади, ундан тўпни Тожиев олиб қўйди\n10' Тўхтахўжаев майдон марказидан туриб жарима майдончасига кираётган Абдухолиқовга узатма берди. Тўпни Рибкин эгаллаб олди\n9' ВУУУҲ! Машариповнинг жарима майдончасига берган узатмасидан сўнг Сергеев ўткир бурчак остида зарба берди. Тўп Нестеровдан майдонни тарк этди\n7' ВУУУУУҲ! Жепаров йўллаган зарба натижасида тўп тўсинга тегиб, майдонни тарк этди!\n6' "Пахтакор" ҳимоячилари жарима майдончаси ярим айланаси чизиғи устида Шоаҳмедовга нисбатан фол ишлатишди. Хавфли жарима зарбаси бўлиши мумкин\n5' Машарипов жарима майдончасига кираётган Толиповга узатма берди. Темур тўпга ета олмади\n4' "Пахтакор" ўнг қанотда белгиланган жарима тўпини мезбонлар жарима майдончасига етказди. Тўпни Нестеров эгаллади\n1' "Локо" ўнг қанотдан тўпни меҳмонлар жарима майдончасига етказиб берди. Ораховацнинг оёғидан борган тўпни Рибкин эгаллаб олди\n16:58' Футболчилар айлана ҳосил қилганча, ўйинга сўнгги руҳий тайёргарликни олиб боришмоқда\n' Мини-қуръа натижасида тўпни ўйинга "Локомотив" киритиб берадиган бўлди. "Пахтакор" эса майдонни танлади\n16:55' Диққат! Жамоалар майдонга чиқиб келишмоқда!\n' Стадионга ташриф буюрган мухлислар сони кам. Анча кам. Трибуналарнинг ярми ҳам тўлмаган\n' Майдон марказига ЎзПФЛ байроғи олиб чиқилди\n' "Локомотив" ва "Пахтакор" фан-клублари ўзаро рақобатни бошлаб юборишди\n' Футболчилар кийиниш хонасига йўл олишди. Майдонга суп сепилмоқда\n' Айни паллада жамоалар майдонда чигалёзди машғулотларини олиб боришмоқда. Бугун "Локо" оқ, "Пахтакор" сариқ-кўк рангли формада ҳаракат қилишади\n' Олийл лиганинг 9-тури доирасида "Локомотив" ўз майдонида "Пахтакор"ни қабул қилмоқда. Нафақат турнинг, балки биринчи давранинг марказий ўйини.\n' Тошкентдаги "Локомотив" стадионидан ёзамиз!


Самарқанд ҳокимлиги шаҳарда тарихий объектлар бузилаётгани ҳақидаги хабарларни рад этди | Ўзбекистон ва жахон янгиликлари\nСамарқанд ҳокимлиги шаҳарда тарихий объектлар бузилаётгани ҳақидаги хабарларни рад этди\nЎзбекистон 13 июнь 8:52 218\nСамарқанд вилояти ҳокимлиги шаҳардаги тарихий почта биноси хавф остида қолганлиги тўғрисидаги хабарларга рад жавоб берди\nМаҳаллий ва бир нечта хорижий нашрларда тарқалган хабарларга кўра, шаҳарнинг марказий қисмида Самарқанд давлат медицина институтининг ўқув биноси қурилаётгани, шу ҳудудда истиқомат қилаётган аҳоли эса бу ҳолатни ноқонуний деб ҳисоблаб, судга мурожаат қилмоқчи экани баён этилган эди.\nШунингдек, қурилиш олиб бориладиган ҳудудда жойлашган Самарқанд почтасининг бир асрдан олдинроқ қурилган тарихий биноси хавф остида қолиши мумкинлиги тилга олинган. Бу борада тарихий обидаларни асраш бўйича инспекция томонидан ушбу ҳудуд ҳимоя остига олингани, шунга қарамасдан, бузиш ишлари давом этаётгани ёзилган.\nСамарқанд шаҳрининг Амир Темур, Бўстонсарой ва Шоҳруҳ кўчаларида жойлашган турар ва нотурар жойлар ўрнида «ТошбошпланЛИТИ» давлат унитар корхонаси томонидан тасдиқланган бош режага асосан Самарқанд давлат медицина институтининг янги ўқув биноси қурилиши юзасидан Самарқанд шаҳар ҳокимининг 2011 йил 4 мартдаги ҳамда 2017 йил 2 майдаги қарорлари қабул қилиниб, қурилиш учун 0,5 га ер майдони ажратилган, деб хабар қилади ҳокимлик.\nТаъкидланишича, Ўзбекистон президентининг 2017 йил 27-28 август ва 2 сентябрь кунлари Самарқанд вилоятига ташрифи давомида берилган топшириқлар ва кенгайтирилган таркибда ўтказилган мажлис баёнининг 41-банди ҳамда «Инвестиция ва инфраструктура лойиҳалари рўйхатини тасдиқлаш тўғрисида» 2018 йил 3 февралдаги қарорига асосан ушбу ажратилган ер майдонида Самарқанд давлат медицина институтининг 800 ўринли янги ўқув биноси қурилиши Инвестиция дастурига киритилган.\nУшбу ҳужжатлар асосида Самарқанд шаҳар ҳокимининг 2018 йил 11 майдаги «Турар ва нотурар жойларини бузиш тўғрисида”ги қарори чиқарилган. Ушбу қарор билан белгиланган объектларни бузиш бўйича ишчи гуруҳи шакллантирилган. Қарорнинг 1-иловасида кўрилиши белгиланган бинонинг остида жойлашган, бузилиши кўрсатилган турар ва нотурар жойларининг рўйхати тасдиқланган.\nҚарор ижросини таъминлаш мақсадида ишчи гуруҳи томонидан бузиладиган турар ва нотурар жойларининг мулкдорлари ёзма равишда, расман огоҳлантирилган.\n«Интернет нашрида бузиладиган бино ва иншоотлар тарихий-маданий объект эканлиги тилга олинган. Аслида эса янги қурилиши режалаштирилган бино остидаги бузилиши белгиланган бинолар тарихий-маданий объект сирасига кирмайди. Бу ҳақда Ўзбекистан Республикаси Маданият вазирлиги маданий мерос объектларини муҳофаза қилиш ва улардан фойдаланиш илмий-ишлаб чиқариш бош бошқармасининг Самарқанд ва Жиззах вилоятлари бўйича минтақалараро давлат инспекциясининг хулосаси олинган», — деб аниқлик киритади ҳокимлик.\nШунингдек, Шаҳарсозлик кенгаши томонидан ўқув биносининг лойиҳаси тасдиқланган. Ушбу кенгаш таркибида минтақалараро давлат инспекцияси ҳам иштирок этган.\nХозирда Самарқанд шаҳар почтаси жойлашган, ҳақиқатдан ҳам ЮНЕСКОнинг рўйхатига киритилган мазкур бино қурилиши белгиланган ўқув биносидан камида 12 метр олис масофада жойлашган.\n…Самарқанд шаҳрида тарихий-маданий объектлар жуда кўп. Уларни асраб-авайлаш, авлодлар учун зиён-заҳмат етказмасдан сақлаш борасида қатор ишлар амалга оширилаяпти.\nКейинги пайтларда Самарқандга туристларнинг келишини кўпайтириш борасида кўплаб ишлар бажарилмокда. Ана шундай бир пайтда нафақат вилоят, балки республика раҳбарияти томонидан жиддий чоралар кўрилаётир.\nМақолада келтирилган манзилдаги объект хам шаҳарнинг бебаҳо бойлиги саналади ва бу ҳар қачонгидан ҳам жиддий равишда муҳофаза қилинади.\nАйрим шахслар эса мана шундай саъй-харакатларни тушунмасдан, ўз манфаатини кўзлаб, уйдирма гапларни уйлаб топиб, интернетнинг ижтимоий тармоқлари орқали ўзларининг ғаразли ниятларини кўпсонли аҳолига тарқатишга уринмоқда.\nСамарқанд медицина институти ўкув бинолари бугунги кунда шаҳарнинг турли худудларида тарқоқ, мослаштирилган иншоотда жойлашган. Янги ўқув биносининг қурилиши натижасида бўлажак медицина ходимлари асосан битта бинода таълим олиши учун имконият яратилади.\nБундан ташқари, талабаларнинг вақти, маблағи тежалади, таълим олиш сифатини ошириб, замонавий технологиялардан фойдаланиш имкониятини кенгайтиради. Қолаверса, янги бино шахар кўркига кўрк қўшади, дейилади ҳокимлик томонидан берилган раддияда.


Жаҳон 12:15 / 17.10.2021 8016\nХитойлик ота Менкес касаллигидан азият чекувчи ўғлига ўзи мустақил равишда дори тайёрлади. Бу ҳақда South China Morning Post нашри хабар берди.\nМенкес касаллиги ўлимга олиб келувчи хавфли касаллик бўлиб, у ўсишнинг секинлашуви, асаб тизими нуқсонлари ҳамда сочларнинг ўзига хос тарзда жингалаклашиши билан кечади. Охирги аломат сабабли у “жингалак соч касаллиги” деб ҳам аталади. Ушбу нуқсонларни организмда миснинг ҳужайралар билан ташилишидаги бузилиш келтириб чиқаради. Бу касалликка чалинган болалар бир неча йилгина яшайди.\nХитойлик Сюй Вэй исмли эркак ўғли Менкес касаллигига чалинганини билгач, у учун тажрибавий дори – мис гистидини аминокислотасини мустақил равишда тайёрлашга муваффақ бўлди. Ота бу дори ҳақида интернет орқали хабар топган.\nЭркак ўз ўғлига зарур бўлган дорини ишлаб чиқариш мураккаблиги ва қимматлиги сабабли уни мустақил тайёрлашга қарор қилган. Ўрта маълумотга эга бўлган Сюй ушбу мақсадда университет курсларига ёзилиб, фармацевтика маҳсулотларини тайёрлаш ва уларнинг сифатини таъминлашни ўрганган.\nОта ўзи тайёрлаган дорини аввал каламушларда, кейин ўзида синовдан ўтказгач, уни ўғлига киритган. Шифохонада ўтказилган кўрик дори болага ёрдам берганини кўрсатган. Сюйга дорини тайёрлаш 62 минг долларга тушган. Бола тўлиқ тузалиб кетмаган бўлса-да, бироқ тирик қолган.\nХитой тиббий доираларида Сюй “белгиланган чегараларни кесиб ўтгани” ва энди ўғлининг саломатлиги учун ўзигина жавобгар бўлиши айтилган.\n23:17 / 05.12.2021 1605\n22:25 / 05.12.2021 1363\n22:21 / 05.12.2021 2658


Фермер хўжалиги истиқболи\nШаҳримиздаги “Нурли Диёр Парранда” МЧЖга қарашли кўп тармоқли фермер хўжалиги ҳамшаҳарларимиз дастурхонига сифатли чорва, сут, паррандачилик маҳсулотлари етказиб бермоқда. Энг асосийси, бу ерда 40 нафар киши иш билан банд.\n2012 йилда фаолиятини бошлаган хўжаликда бугунги кунда 12 минг дона бройлер жўжалар боқилмоқда. Шунингдек иссиқхонада лимон, полиз экинлари, помидор ва бодринг етиштирилиб, аҳоли арзон ва сифатли мева-сабзавот, сут, паррандачилик маҳсулотлари билан узлуксиз таъминланаётир.\nТиниб-тинчимас жамият раҳбарлари жорий йилда иккита қуёнхона ҳам ташкил этиб, 45 миллион кредит маблағлари эвазига Италия давлатидан 200 бош “Великан” зотли қуёнлар келтиришди. Шунингдек 0,40 гектар майдонга тез ҳосил берувчи ёнғоқ дарахти кўчатларини ўтқазишди.\nАйни пайтда фермер хўжалигида 105 бош зотдор қорамол боқилаётир. Чорвачиликнинг ривожланаётгани сут маҳсулотларини қайта ишлайдиган замонавий корхона барпо этишни тақозо этади. Улар келгуси йилда хориж технологияси асосида сут маҳсулотларини қайта ишлайдиган ҳамда қадоқлайдиган корхона ҳам бунёд этишни мўлжалламоқда. Шунингдек, зотдор қорамоллар сонини беш юз бошга етказиш, 50 минг дона тухум етиштиришга товуқхона комплексини ишга тушириш, арзон нархларда аҳолига сотишни режалаштиришаётир.\nБуларнинг барчаси мамлакатимизда фермерлик ҳаракатини ҳар томонлама қўллаб-қувватлаш мақсадида амалга оширилаётган изчил ислоҳотлар ва юрт ободлиги, аҳоли фаровонлигини таъминлаш юзасидан қилинаётган кенг кўламли ишларнинг амалий самарасидир.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Японлардан пул тежашнинг 4 қоидаси\t14:40, 02 май 2016\t“Леди Mail.Ru” нашри муҳаррири Юля Арбатская ёзги таътил учун пул йиғишни режалаштиргани сабабли японларнинг Kakebo тизими бўйича синовдан ўтишга рози бўлди. Синов қандай якунланганини қуйида билиб олишингиз мумкин.\nОйнинг бошида қанча кирим қилишингизни аниқлаб олиб, шунга қараб чиқимингизни режалаштиринг. Бу сизнинг қанча пул тежай олишингиз мумкинлигидан дарак беради. Бу иш рўзғорда ҳисоб-китоб ишларини юритмаган одам учун қийинчилик туғдириши мумкин. Шунинг учун бу тизим чиқимларни мажбурий (масалан, рўзғор, транспорт, озиқ-овқат, кийим, соғлик ва телефон) ва қўшимча (кўнгилочар жойларга бориш, ўқиш, гўзаллик) га бўлишни талаб қилади. Одамни зериктирадиган ҳисоб-китобдан кейин ойлигимнинг тўртдан бир қисмини тежашим мумкинлигини англагач, қувончдан бошим кўкка етди. Тежалган пулга бир қанча замонавий кийимлар ёки бассейнга бориш учун абонемент сотиб олишим мумкин. Ёки бўлмаса театрга бориб, севимли спектаклимни томоша қилишим мумкин.\nБу сизнинг пулни нималарга сарфлаётганингизни англашингиз учун керак бўлади. Чунки гапириш осон, уни амалга ошириш қийин вазифадир. Кундалик чиқимни ҳисоблаш дунёдаги энг зерикарли машғулотлардан биридир. Кундалик харидларимнинг чекини кечқурун дафтаримга ёзиб қўйиш учун йиғиб қўйдим, аммо чекларни дафтарга кўчириш ҳафтанинг охирига қолиб кетди. Кейин эса киримларим билан чиқимларим бир-бирига тўғри келмай қолди, чунки йўл-йўлакай сув, писта сотиб олиб, чексиз ҳам кўп харидларни амалга оширган эдим. Ниҳоят ҳар бир арзимаган харидни ҳам дарҳол дафтарга ёзишим лозимлигини англадим. Ичган бир стакан қаҳвамни ҳам, эрталабки нонуштага сотиб олган нарсаларимни ҳам ёза бошладим. Kakebo дафтарини кўтариб юриш ноқулайлик туғдиргани боис, қайдларни телефоним блокнотига ёза бошладим.\nТўртинчи қоида: Ҳар ойнинг ва ҳафтанинг охирида чиқимлар ҳисоботини кўздан кечиринг Бу нарса кирим ва чиқим ўртасидаги фарқни билишга, кузатишга ёрдам беради. Қўлланмада бундан ташқари қуйидаги сизни назорат қилувчи ва илҳомлантирувчи саволлар ҳам берилган:


AliExpress’да «Бўйдоқлар куни»да катта чегирма билан сотиладиган ноутбук ва смартфонлар - Terabayt.Uz\nAliExpress’да «Бўйдоқлар куни»да катта чегирма билан сотиладиган ноутбук ва смартфонлар\nБугунги кунда Хитой маданияти билан яхши таниш бўлмаганлар ҳам мазкур мамлакатда 11 ноябрь санасида «Бўйдоқлар куни» нишонланишини эшитган бўлсалар керак. Бу сана аслида дунё бўйича «Бутунжаҳон шопинг куни» ҳам ҳисобланади.\nШу куни «Осмон ости салтанати»даги барча дўконлар, бозорлар ва савдо марказларида ҳаёт қайнайди: турли чегирмалар ва акциялар жорий этилади... Шу қатори, машҳур AliExpress онлайн савдо майдончасида ҳам айни ўша куни арзонлаштирилган нархларда сотиладиган товарлар кўп. Катта чегирма билан сотиладиган смартфон, планшет ва компьютерлар ҳақида аввалроқ ҳам хабар берганмиз.\nБугунги тавсияларимиз ҳам айнан шу – фақат «Бўйдоқлар куни»дагина амалда бўладиган чегирма асосида сотилувчи гаджетларга алоқадор. Марҳамат, улар билан танишинг, ҳар биридаги тегишли ҳавола орқали ўтиб, хусусиятларини батафсил кўриб чиқинг. Кўнглингизга ёққанларини эса белгилаб қўйинг-да, унинг учун айни 11 ноябрда онлайн буюртмани расмийлаштиринг – шундагина уларни катта чегирма билан харид қиласиз.\n1. Meizu Pro 7 смартфони\nИккита экранли мазкур смартфон машҳур AnTuTu бенчмаркида Galaxy S8 билан бир хил балл тўплаган. Бу девайс Mediatek Helio P25 процессорига, 4/64 ГБ хотирага, 5.2 дюймли Super AMOLED экранга ҳамда қўшалоқ сенсорли асосий камерага эга. Унинг батафсил тавсифи билан мана бу мақоламизда танишишингиз мумкин.\nҲозирда 299.99 – 393.20 АҚШ доллари миқдорида нарх белгиланган Meizu Pro 7 моделига «Бўйдоқлар куни»да яна чегирма эълон қилинади, аммо ўша куни айнан қанча арзонлатиб сотилиши ҳозирча сир тутилмоқда. Унинг хусусиятлари билан танишиш ва буюртма бериш-бермаслик борасида бир қарорга келиш учун, ушбу ҳавола орқали AliExpress’даги саҳифасига ўтинг.\n2. Bluboo S8 смартфони\n«Хитойча Galaxy S8» деб ҳам юритиладиган бу қурилмага MediaTek MT6750T процессори ва Mali-T860 MP2 график тезлатгичи ўрнатилган. Тезкор/доимий хотираси 3/32 гигабайт ҳажмда. Ушбу смартфоннинг 5 та ажойиб функцияси ҳамда махсус видеоролиги билан мана бу мақоламизда танишсангиз бўлади.\nАйни дамда AliExpress’да 143.99 – 165.59 доллардан сотилаётган ушбу девайсга ҳам 11 ноябрда яна чегирма эълон қилинади. Ундан бехабар қолмаслик ҳамда Bluboo S8 смартфонининг хусусиятларини батафсил кўриб чиқиш учун мана бу ҳавола орқали ўтинг.\n3. Xiaomi Mi A1 смартфони\nXiaomi ва Google ҳамкорлигида ишлаб чиқилган мазкур девайснинг камераси худди iPhone 7 Plus'ники каби сифатли суратга олади. Мазкур мобил телефоннинг бошқа моделлардан энг катта фарқи – у ишлаб чиқарувчининг MIUI прошивкаси эмас, Google'нинг Android One тизимига эга бўлади ва Google'дан янгиланишларни мунтазам олиб туради. Умуман, мазкур ишлаб чиқарувчининг барча смартфонлари қатори Mi A1 ҳам ишончни тўлиқ оқлайди.\nОнлайн савдо майдончасида ҳозирда 213.99 – 330.99 доллардан сотилаётган Xiaomi Mi A1 смартфони учун «Бутунжаҳон шопинг куни»да белгиланадиган чегирмани билиш, унинг турли жиҳатлари билан танишиш ва чегирмалар билан сотиб олиш учун мана бу ҳавола орқали AliExpress’га ўтишингиз мумкин.\n4. Xiaomi Redmi 4X смартфони\n«Хитойлик Apple»нинг глобал прошивкага, 3/32 гигабайт хотирага, Snapdragon 435 процессорига эга смартфони. Иккита SIM-карта билан ва 4G тармоғида ишлайди, бармоқ изи сканери бор. Унинг батафсил тавсифи мана бу мақоламизда берилган.\nXiaomi Redmi 4X смартфонини ҳозирда 122.83 – 193.19 доллардан сотишяпти. Унинг барча хусусиятлари ҳамда «Бўйдоқлар куни»даги чегирмалари билан танишиш учун ушбу ҳавола ёрдамида тегишли саҳифага ўтинг.\n5. Doogee HOMTOM S16 смартфони\nДиагоналига 5.5 дюймли, томонлари нисбати 18:9 га тенг ромсиз экранга эга смартфон. Тўрт ядроли MT6580 процессори базасида ишлайди, тезкор ва доимий хотираси 2/16 гигабайтга тенг.\nБугунги кунда атиги 69.99 – 89.99 доллардан сотилаётган мазкур қурилманинг барча хусусиятлари билан танишиш ҳамда 11 ноябрда унга буюртма беришни режалаштириш учун мана бу ҳавола орқали AliExpress сайтига ўтиб кўринг.\n6. Blackview A9 PRO смартфони\n5 дюймли Full HD-экранга эга бўлган ушбу қурилма MTK6737 процессори базасида фаолият кўрсатади. Қўшалоқ объективли асосий камера, бармоқ изи сканери ҳамда Type-C портини унинг ютуқлари қаторига киритиш мумкин. 2/16 гигабайт ҳажмли хотираси мавжуд.\nBlackview A9 PRO модели учун AliExpress’да ҳозир 115.99 – 135.99 доллар нарх белгиланган. «Бўйдоқлар куни» муносабати билан уни янада арзон олиш ёки барча хусусиятлари билан танишиш учун ушбу ҳавола орқали унинг саҳифасига ўтсангиз бўлади.\nXiaomi Mi Notebook Air 13.3 ноутбуки\n«MacBook кушандаси» дея таърифланадиган мазкур лаптопнинг тавсифини мана бу мақоламизда ўқишингиз мумкин. Windows 10 операцион тизимида ишлайдиган Mi Notebook Air ультрабуки ҳатто Apple’нинг MacBook Air’ида мавжуд бўлмаган янги жиҳатлар билан бойитилган.\nБу ноутбук учун ҳозирда 953.40 – 1,010.16 доллар нарх белгиланган. Унинг хусусиятларини кўриб чиқиш ҳамда «Бутунжаҳон шопинг куни»да чегирма бўйича харид қилиш учун ушбу ҳавола орқали ўтиш мумкин.\nМарҳамат, сизга омадли харидлар тилаймиз!\n#Aliexpress #андроид смартфон #нархлар #ноутбук #онлайн харид #хабарлар


Туркияда яшаган ўзбек йигити хотинини ўлдириб қочиб кетди (видео)\nшанба, 23 май 2020\n23 май – ўзбек ойдини Мунавварқори НКВД томонидан ўлдирилди\nжума, 22 май 2020\nРТдан ваъз: Сўфитўрғай президентдан қандай ўч олди?\nпайшанба, 21 май 2020\nТошкент шаҳри маданият марказининг ходимлари карантинда ишдан бўшатилди\nчоршанба, 20 май 2020\nҚўрқувнинг нариёғида, 36-қисм. Жазо ҳужраси\nЖасур Абдураҳмонов: Гулнора Каримова “менга эрга тегасан” дегани учун қочиб кетдим\nсешанба, 19 май 2020\nАбсатторнинг кундалиги 4-қисм. Мардлик учун 100 грамм\n24 ноябр 2017\nИстанбул шаҳрида яшаëтган Ўзбекистон ватандоши 27 ёшли Маъбуд Носиров хотини 25 ёшли Зарифа Шокировани пичоқлаб ўлдирди. Фото: hurriyet.com ўнгдан Маъбуд Носиров, Зарифа Шокирова, Нодир Асланов.\nБу жуфтликни таниганлардан бирининг “Элтуз” мухбирига айтишича, Маъбуд Носиров бундан 5 йил олдин Истанбулга хотини билан келиб, фабрикада ишлай бошлаган.\nҚўшниларининг билдиришича, бу оила кўчиб келганидаëқ кунора жанжаллашган.\nМаъбуд Носиров бир-икки марта хотинини калтаклаганида қўшнилар келиб ажратгани маълум.\nЭридан безган Зарифа Шокирова Истанбулда танишган дўстининг (эркак киши бўлган) уйига бориб яшай бошлаганини айтади бу жуфтликни таниган ўзбекистонлик.\n“Маъбуд Носиров хотинини уйга қайтариш учун унга телефон қила бошлади, аммо Зарифа телефонларга жавоб бермади. Маъбуднинг Нодир Асланов деган дўсти бор. Тез-тез уларнинг уйига бориб-келиб турар эди. Маъбуд шу дўстини ишга солиб, бир тузоқ қурди. Режага кўра, гўëки Маъбуднинг Нодирдан қарзи бўлган. Нодир Зарифага телефон қилиб: “Эрингдан оладиганим пулни сен олиб, кам кўстингга ишлат”, деган. Бу гапга ишонган Зарифа эрига телефон қилиб, пулни олиш учун вақт белгилайди”, дейди суҳбатдош.\nҚотилликка рашк сабабми?\nҲикоянинг қолганини маҳаллий турк матбуоти баён этади. “Ҳуррият” газетасида ëзилишича, Зарифа Шокирова Истанбулнинг Мармара денгизи соҳилидаги кўрфазга ўша эркак дўсти билан келиб, эридан пул олмоқчи бўлади. Пул бериш ўрнига эри унинг баданига тўрт марта пичоқ санчади. Чавақланган Зарифа воқеа жойида ўлади.\nМаъбуд Носиров воқеа жойидан қочади. Жиноятни текширган турк полицияси Носировнинг ўртоғи Нодир Аслановни ҳибсга олади.\nАсланов қотилнинг жиноий шериги сифатида кўрилмоқда.\nЗарифа эрининг уйидан қочиб кетганидан сўнг бирга яшаган эркак ким ва унинг кейинги тақдири нима бўлди, деган саволга жавоб йўқ.\nТурк полициясига кўра, ўз хотинини ўлдирган Маъбуд Носиров чет элга қочган. Айни пайтда Носировнинг Россияда ëки Ўзбекистонда эканлиги тахмин қилинмоқда.\nНосировга нисбатан халқаро қидирув эълон қилинган.\nТурк матбуотида Ўзбекистон ватандошларининг фоҳишалик, диний экстремизм, террор ва қотиллик жиноятлари фигуранти бўлаëтгани тез-тез тилга олинади.\ndata-title="Туркияда яшаган ўзбек йигити хотинини ўлдириб қочиб кетди (видео)" data-description="Истанбул шаҳрида яшаëтган Ўзбекистон ватандоши 27 ёшли Маъбуд Носиров хотини 25 ёшли Зарифа Шокировани пичоқлаб ўлдирди. Фото: hurriyet.com ўнгдан ..." data-image="https://eltuz.com/wp-content/uploads/2017/11/rasm2982.jpg" data-url="https://eltuz.com/video/201785/" data-services="facebook,odnoklassniki,twitter,telegram" data-counter="ig">\nФермерлар ва ҳукумат манфаатлари ғалла устида тўқнашмоқда\nОшкоралик ва шаффофликни ўзига шиор қилиб олган Ўзбекистон ҳукумати буғдой ўрим-йиғими мавсумида юз бераётган қонунбузарликлар ҳақида оммавий ахборот воситаларида ...\n28 январ 2017\nЎзбек публицистини миллий низода айблашмоқчи\nМустақил ўзбек публицисти Шуҳрат Саломов Армани ва Озарбайжон жамиятининг ўзаро миллий зиддиятлари остида қолди. 24 январ куни ўтган асрларда ...\nШанҳай диктаторларининг паранояси\nШҲТ саммити яқинлашган сайин ўзбек ҳукуматининг ҳўжакўрсин тадбирлари кўлами ортмоқда. Расмийлар ўз ҳаракатларини Вазирлар маҳкамасининг “Тошкент шаҳри магистрал кўчаларини ...\n28 феврал 2019\nУмрбод четлатилган Бабаян яна футболга қайтди\nЎзбекистон футбол ассоциацияси (ЎФА) 27 февраль куни терма жамоанинг собиқ мурабийи, бир йил бурун “умрбод футболдан четлатилган” Самвел Бабаянни ...\nРус тилининг энг катта муаммоси Россия ҳукуматидир\nЎзбекистондаги, Қозоғистондаги, Болтиқбўйидаги рус тилли зиёлилар ва фуқаролар қанчалар ақлли, асосли аргумент келтирмасин, қанчалик дўстона ...\nОлимжон ака Жуманазар акани йўлда қолдирди


Президент ДХХга ёшлар муаммоларини ўрганишни топширди - Anhor\nAnhor Все посты Президент ДХХга ёшлар муаммоларини ўрганишни топширди\nПрезидент ДХХга ёшлар муаммоларини ўрганишни топширди\nПрезидент Шавкат Мирзиёев Давлат хавфсизлик хизматига ёшлар муаммоларини тизимли равишда ўрганиш вазифасини топширди. Бу ҳақда 27 январь куни ёшлар бандлигини таъминлаш ва бўш вақтларини мазмунли ташкил этиш чора-тадбирлари муҳокамаси юзасидан ўтказилган видеоселектор йиғилишида маълум қилинди, деб ёзади “Газета” нашри.\n«Вазифанинг муҳимлигини инобатга олиб, биз илк бор хавфсизлик хизматига топшириқ бердик… Пастда ёшлар билан ишлаш тизими яратилган, лекин минг афсус, биз кутган натижа бўлмагани учун бугун мана шундай тизимни яратяпмиз», — дейди президент.\nБугунги кунга қадар Бухоро вилояти, Жиззах, Навои, Қашқадарё, Самарқанд, Тошкент вилояти ва пойтахтда 50 мингга яқин ёшлар билан тўғрима-тўғри мулоқот ўтказилган. Билдирилган таклиф ва истаклар асосида туман ва шаҳарлар кесимида ёшлар дастури тасдикланган.\nУшбу дастурларнинг ижроси ҳамда ёшларнинг ижтимоий муаммоларини тизимли ўрганиш ва мувофиклаштириш вазифаси Давлат хавфсизлик хизматига юклатилди, дейилади хабарда.\nМаҳалла вазирлиги ва ҳокимликлар ходимларига меҳнат мухожирларининг оилаларини бориб кўриш топширилди


12:58 / 18.04.2017\nБир неча йил ўтгач, оила иш қидириб Австралияга йўл олади, бироқ бир йилдан сўнг ота-онаси Чанни ортга, Ҳонгконгга қайтаради. У ерда Чан саккиз йил Хитой опера институтига киради. Институтда ундан қанча (3, 5 ёки 9 йил) ўқимоқчи экани ҳақида сўрашганида – математикадан хабари йўқ актёр “10 йил” деб жавоб берган.\nЧан 18 ёшида институтни тугаллаб, икки жойга ишга киради: циркда - акробат ва кинода – каскадёр. 1972 йилда у “Ғазаб мушти” съёмкаларида қатнашади ва ўз кумири – жанг санъати устаси ва актёр Брюс Ли билан танишади. Чаннинг довюраклиги машҳур актёрнинг унга қизиқишига сабаб бўлади ва Брюс Ли уни каскадёрликка таклиф қилади. Шу тариқа Чан 1973 йилда ишланган “Аждарҳонинг чиқиши” фильмида суратга тушган.\n1978 йилда Чан формуласининг муваффақияти сифатида “Сарҳуш жанг устаси” фильми намойиш қилинди. Ёш актёр рақибларига аёвсиз зарбалар бериш баробарида қишлоқдаги ширакайф безоридек кўриниб, ўзини аъло даражада намоён этган.\n1990-йилларда ҳам Чаннинг карьераси муваффақиятли давом этди. Кунг-фу жангарилари жанрида актёрнинг рақиблари бўлмаган, шу боис унга бўлган талаб Хитойда ҳам, АҚШда ҳам бирдек баланд эди. 1995 йилда MTV телеканали актёрга “Ҳаётий ютуқлари учун” мукофотини топширади.\n1996 йилда Чан “Бронксдаги муштлашув” фильмида бош ролни ижро этди, 7,5 миллион долларлик бюджетли картина АҚШда бир кунда 10 миллион доллар тўплашга муваффақ бўлди. Фильм Чаннинг муваффақияти ва услубини мустаҳкамлади ва қачонлардир ҳеч ким танимаган ва саводсиз каскадёрни дунёга танитди.\nЧарли Чаплин мукаммал ракурсга эришиш учун саҳналарни 300 мартлаб қайта суратга олган. “Етти” ва “Ғойиб бўлган” триллерлари муаллифи Дэвид Финчер ҳар бир саҳнани ўртача 50 мартадан тасвирга олади. Бироқ ҳали ҳеч ким Чаннинг рекордидан ўзиб кета олмаган. У “Аждарҳолар лорди”даги саҳналардан бирини 2 минг мартадан зиёд қайта тасвирга олган. Чаннинг фикрича, Америка киносаноатига айнан шундай қатъийлик етишмайди: режиссёрлар кўпинча съёмкалар учун пул тежашади ва шу тариқа картина сифатига путур етказишади.\nАлбатта, Чаннинг америкалик актёрлардан яққол устунлик томони борки, буни ҳеч ким инкор эта олмайди – у трюкларни ҳеч қандай ҳимояларсиз мустақил бажаради. Унинг карьераси “гуллаган” даврдан бошлаб АҚШнинг суғурта компаниялари актёр ва унинг каскадёрларини қора рўйхатга киритишган: съёмкалар вақтида албатта кимнидир тез ёрдам машинаси олиб кетарди.\nАктёрнинг сўзларига кўра, ҳар бир янги трюк уни бирдек чўчитади, лекин энг қўрқинчлиси 1998 йилда, “Мен кимман?” картинаси съёмкаларида рўй беради. Чан Нидерландиядаги Роттердам шаҳрида жойлашган Музокаралар ва тадбирлар маркази биносининг ён томонида ҳеч қандай ҳимоясиз ҳаракатланиши керак бўлган. Актёр бу саҳнага икки ҳафта давомида тайёргарлик кўрган.\nЧан кино саноатида кўплаб йўналишларда ишлаб ўрганган. 2012 йилда у фильм титрларида энг кўп номи кўрсатилган инсон сифатида Гиннеснинг Рекордлар китобидан жой олди. У “Яратганнинг қуроллари. Бурж миссияси” картинасида 15 касб эгаси(сценарийнавис, режиссёр, актёр, продюсер, бастакор, либослар дизайнери ва б.)нинг вазифасини бажарган. Шунингдек у мингга яқин хавфли трюкларни бажарган актёр сифатида ҳам Рекордлар китобига киритилган.\nАктёрнинг саргузаштлари мотивлари бўйича “Жеки Чаннинг саргузаштлари” номли мультфильм суратга олинган, ҳар бир эпизод охирида актёр болакайлар томонидан унга йўлланган саволларга жавоб берган. Жеки Чан салбий ролларни ўйнашдан бош тортади. Актёр ўзининг ёш мухлисларига бир неча маротаба мурожаат қилиб, уларни кунг-фу жангариси бўлишни орзу қилиш эмас, мактабда яхши ўқиш ва компьютер билимларини эгаллашга чақирган.\n2013 йилда Чан қачонлардир АҚШга кўчиб ўтганининг сабабини очади – маълум бўлишича, ўша пайтлар актёрнинг пулини ўмарувчи Ҳонгконг мафияси унга таҳдид қилган. Йиллар ўтгач, у она шаҳрига қайтган ва маҳаллий ресторанда қўлида пичоқ ушлаган 20 киши унинг тепасига келган. Бунга жавобан Чан чўнтагидан қурол ва гранат чиқариб, уларнинг “ҳаддан ташқари чуқурлашиб кетишгани”ни айтган. Бу зиддиятларнинг нима билан тугагани эса сирлигича қолган.\n2017 йилнинг сентябрь ойида Чан бош ролни ижро этган “Хорижлик” фильми экранларга чиқади. Картина Вьетнам уруши фахрийси ҳақида бўлиб, қаҳрамон шафқатсиз қотилликлар ва террорчилар ҳужуми натижасида оиласини йўқотган бўлади. Сюжетга кўра, бош қаҳрамон жиноятчилардан қасд олишга йўл олади.\nФильмлар – Жеки Чаннинг ягона “овунчоғи” эмас. 1980-йиллардан бошлаб у 20 дан ортиқ мусиқий альбом чиқарган ва Disney’нинг «Мулан» мультфильмидаги асосий қўшиққа муаллифлик қилган. Чаннинг сўнгги мусиқий лойиҳаси 2016 йилдаги «Изма-из» фильми саундтреки бўлди.\n2015 йилнинг январида Жейсининг ёнидан гиёҳванд моддалар топилгани учун уни 6 ойлик қамоқ жазосига ҳукм қилишган. 2009 йилда Хитой полицияси томонидан “гиёҳванд моддаларни назорат қилиш бўйича элчи” этиб тайинланган Жеки Чаннинг ўзи эса “ўғлининг хатти-ҳаракатлари учун уятда қолгани”ни айтган.\nБундан ташқари, Чаннинг 17 ёшли қизи – Этта Чжолинь ҳам бор. У 2015 йилда отасидан воз кечган, зеро отаси “ундан йилда бир неча мартагина хабар олган ва унинг ҳаётига қизиқиш билдирмаган”. Актёр қизни расман тан олмаган. У ўзининг 350 миллион долларлик бойлигини ўғлига ҳам қолдириш нияти йўқлигини маълум қилган.\n2016 йилнинг ноябрида кино бизнесидаги карьерасига 40 йилдан ошганда Жеки Чанга киносаноатдаги хизматлари учун “Оскар” мукофоти топширилди. Мукофотни қўлга киритган актёр миннатдорчилик билдирган ҳолда, бу нафақат унинг,балки бутун бир каскадёрлар жамоасининг хизмати эканини эътироф этди.


Мақолани таҳририятга юбориш учун қуйидагилар бўлиши керак:\nИлмий иш бажарилган муассасанинг йўлланма хати.\nБир нусхада мақоланинг чоп этилган варианти.\nМақоланинг электрон варианти.\nМақоланинг биринчи бетида илмий раҳбарнинг визаси ва йўллаётган ташкилотнинг мухри, охирги бетида кейинги ёзишмалар учун барча муаллифларнинг фамилияси, исми, шарифи, илмий даражаси, лавозими, почта манзили, алоқа телефон рақами ва электрон почта манзили кўрсатилган ҳолда имзоси бўлиши керак.\nМақоланинг бошида кўрсатилиши керак: мақоланинг номи, муаллифнинг (муаллифларнинг) фамилияси, исми, шарифи тўлиқ, ҳар бир муаллифнинг иш жойи, алоқа учун маълумотлар (e-mail) ва ҳар бир муаллифнинг расми (3×4 ёруғ фонда), илмий иш бажарилган муассаса(лар)нинг номи (рус, ўзбек, инглиз тилларида).\nМақолаларга рус, ўзбек ва инглиз тилларида аннотация ва калит сўзлар илова қилиниши керак. Аннотация матни 150 та сўздан кўп бўлмаган ҳолда мақоланинг асосий мазмунини акс эта олган бўлиши керак. Мақола УДКси кўрсатилган бўлиши зарур.\nМатн А4 варағининг бир томонида, Times New Roman шрифтида, 14 ўлчамда, сатрлараро интервал икки баробар, атроф чегараси 2 см, MS Word 2007 матн муҳарририда босилагн бўлиши керак.\nПлагиат ва иккиламчи нашрлар. Кўчириб олинган мантлардан инсофсизларча фойдаланиш, ҳамда келтирилган қўлёзма муаллифига тегишли бўлмаган илмий изланиш натижаларини ўзлаштиришга йўл қўйилмайди. https://www.antiplagiat.ru/ (рус тилидаги матнлар учун) ва http://www.plagiarism.org/ (инглиз тилидаги матнлар учун) хизматларидан фойдаланиб мақоланинг асллилигини текшириш мумкин. Таҳририят қабул қилинган қўлёзмаларни плагиат учун текшириш ҳуқуқига эга бўлиб, 20%дан ортиқ ҳажмдаги матн ўхшашлиги номақбул ҳисобланади. Бошқа нашрларда чоп этилган ва бошқа нашрларга юборилган ишларни таҳририятга юбориш мумкин эмас.\nАсл мақоланинг тузилиши қуйидагича бўлиши керак: кириш қисми, материал ва текшириш усуллари, натижалар ва уларнинг муҳокамаси, якуний қисм ёки хулосалар, иқтибос қилинган мақолалар рўйхати.\nЖадвалларга сарлавҳалар қўйилган бўлиши керак. Матнда жадвалга ҳавола келтирилган бўлиши керак, ундаги маълумотларни такрорланишига йўл қўйилмайди.\nИллюстрациялар (суръатлар, расмлар, схемалар) аниқ ва равшан бўлиши керак. Расмнинг орқа томонида унинг юқори ва пастки томони кўрсатилиши, расм рақами қўйилган бўлиши, мақоланинг номи ва муаллифнинг фамилияси қўйилиши керак. Jpeg. форматидаги иллюстрациялардан фойдаланишга рухсат берилади.\nФормулалар (физик, математик, химик) муаллифлар томонидан атроф соҳаларда тасдиқланиши керак.\nУмум қабул қилинган (физик, химик ва математик) ўлчовлардан ташқари қисқартиришларга йўл қўйилмайди. Мақолада СИ бирликлари тизимидан фойдаланган бўлиши лозим. Мақола номида аббревиатуралар ишлатилиши мумкин эмас, матнда эса улар биринчи маротаба қўлланилганда кенгайтирилиб кўрсатилиши керак.\nБиблиографик адабиётлар рўйхати (фақат асл тилда) охирги 5 йилда чоп этилган 20 та ишдан ошмаслиги (адабиётлар шарҳи бундан мустасно), алфавит кетма – кетлигида кўрсатилиши (аввал рус тилида, кейин чет тилида) керак. Матндаги муаллифларга ҳаволалар рўйхат бўйича уларнинг тартиб рақамига мос равишда квадрат қавс ичида кўрсатилиш керак. Адабиётлар рўйхатида келтирилган маълумотларнинг тўғрилиги ва аниқлигига муаллифлар жавобгардирлар. Адабиётлар рўйхатини тузишда қуйидагилар кўрсатилиши лозим: китоблар учун - При составлении списка литературы указываются: для книг – муаллифнинг фамилияси, исми, шарифи, китобнинг номи, нашр қилинган жойи, нашриёт номи, чоп этилган йили, саҳифалар сони; журналлардаги мақолалар учун – муаллифнинг фамилияси, исми, шарифи, мақола номи, журнал номи, йили, сони, саҳифалар (дан – гача); тўпламлардаги мақолалар учун - муаллифнинг фамилияси, исми, шарифи, мақола номи, тўплам номи, нашр этилган жой ва йили, саҳифалар (дан – гача); диссертация авторефератлари учун – муаллифнинг фамилияси, исми, шарифи, диссертация номи, докторлик ёки номзодлик, нашр этилган жойи ва йили, саҳифалар сони.\n“Клиник тадқиқотлар”, “Экспериментал тадқиқотлар”, “Адабиётлар шарҳи” ва “Маърузалар” рукнидаги мақолалар ҳажми жадваллар, иллюстрациялар ва адабиётлар рўйхатини ўз ичига олган ҳолда 10 – 15 бетдан ошмаслиги, “Тажриба алмашиш” ва “Амалиётдан олинган мисоллар" рукни учун эса 8 – 10 бетдан ошмаслиги лозим.\nТаҳририят аъзолари мақола мазмунини бузмаган ҳолда уни таҳрирлаш, тузатиш ва қисқартириш ҳуқуқига эга. Аввал чоп этилган ёки, бошқа журналларга юборилган мақолалар қабул қилинмайди. Ушбу талабларга жавоб бермайдиган мақолалар кўриб чиқилмайди ва қўлёзмалар муаллифларга қайтариб берилмайди. Мақолаларни электрон почта орқали юборилишига, истисно тариқасида – фақат таҳририят билан келишилган ҳолда амалга оширишга йўл қўйилади.


ПИЛЛА ТЕPИШ МАВСУМИ БОШЛАНДИ - AmuNews.uz - энг сўнгги янгиликлар\nЖорий йил ипак қурти боқиш мавсуми олдидан туманимиздаги 377 та фермер хўжаликларига 2992 қути ипак қурти уруғи тарқатилди. Фермер хўжаликлари билан “ASIA SILK” шўъба корхонаси ўртасида 163,3 тонна юқори сифатли пилла ҳосили етказиб бериш бўйича шартнома тузилиб, пиллакорлар учун зарур шароитлар яратиб берилди. Ҳар бир қути қурт уруғи парвариши учун пиллакорларга бўнак тариқасида шартнома бўйича олдиндан тўловлар амалга оширилди.\nАйни кунларда пиллакорлар томонидан етиштирилган ҳосилни пилла қабул қилиш масканларига топшириш қизғин паллага кирди. Шу йилнинг 4 июнь санасигача йиллик ҳосилнинг 14,3 фоизи, яъни 23,4 тонна юқори сифатли саноат хом ашёси қабул қилиб олинди.\nЕтиштирилган пилла ҳосилини ўз вақтида қабул қилиш, намлик даражаси меъёрдан ошиб кетмаслигини таъминлаш мақсадида пиллани қабул қилиш масканларида барча зарур шароитлар яратилиб, лаборатория таҳлиллари учун замонавий ускуналар ўрнатилган. Бу эса пиллакорлар меҳнатини ҳаққоний баҳолаш имконини бермоқда.


21:10, 27.10.2020 // 82547\nБундан роппа-роса 21 йил олдин, 1999 йилнинг 27 октябрь куни Арманистон парламентида содир этилган террористик ҳаракат республикада жиддий сиёсий инқирозни келтириб чиқарганди. Бир гуруҳ қуролланган шахсларнинг ҳужуми натижасида Арманистон бош вазири Вазген Саркисян, Миллий мажлис раиси Карен Демирчян ва яна олти киши – ҳукумат аъзолари ва Миллий мажлис депутатлари ўлдирилди. Етти киши жароҳат олди, 40 дан ортиқ одам гаровга олинди.\nТеррористик ҳужумдан олдин Арманистондаги ички сиёсий вазият\n1998 йил февраль ойида Қорабоғ масаласида, бош вазир Роберт Кочарян, мудофаа вазири Вазген Саркисян, Ички ишлар ва миллий хавфсизлик вазири Серж Саркисянлардан иборат триумвират босимига қарши тура олмаган Арманистон президенти Левон Тер-Петросян истеъфога чиқди. Роберт Кочарян эса вақтинчалик президент лавозимига эга бўлди ва 1998 йил 30 мартда бўлиб ўтган муддатдан олдинги сайловда президент этиб сайланди.\nВазген Саркисян ва Серж Саркисян ҳуқуқни муҳофаза қилиш идораларида масъул бўлиб қолди ва барча ҳокимият аслида уларнинг қўлида йиғилган эди. Бир неча ойдан сўнг Вазген Саркисянга яқин бўлган бир неча кишилар сирли қотилликлар қурбони бўлди: 1998 йил 8 августда Арманистон Бош прокурори Генрих Хачатрян, 1998 йил 10 декабрда мудофаа вазирининг ўринбосари Ваграм Хорхоруни, 1999 йил 9 февралда Ички ишлар вазирининг ўринбосари, ички қўшинлар қўмондони Арцрун Маргарян, 1999 йил 8 мартда журналист Тигран Айрапетянлар ўлдирилди. Кўриб турганингиздек, терактгача бўлган Арманистоннинг сиёсий ҳаёти турли хил ҳокимият талашувларига бой бўлиб, ўзига хос «Тахтлар ўйини» сценарийсини такрорлар эди.\n1999 йил 27 октябрь куни соат 17:15 да гуруҳ раҳбари журналист ва Арман инқилобий федерацияси (Дашноқсутюн) аъзоси Наири Унанян, унинг укаси Карен Унанян, Эдуард Григорян, Врам Галстян, Дереник Бежанянлардан иборат беш нафар қуролланган шахс Арманистон Миллий мажлисида бўлаётган йиғилиш залига бостириб кириб, президиум ва залда ўтирган депутатлар ва ҳукумат аъзоларига қарата ўқ узди.\nҲужум натижасида Миллий мажлис раиси Карен Демирчян, Бош вазир Вазген Саркисян, спикер ўринбосарлари Юрий Бахшян ва Рубен Мироян, вазир Леонард Петросян, депутатлар Арменак Арменакян, Микаэл Котанян, Генрик Абраамянлар ўлдирилди. Депутатлар Эрмине Нагдалян, Андраник Манукян, Армен Хачатрян, Эдмонд Цатурян, Жирайр Геворкян ва Эмма Худабашянлар ва хусусийлаштириш вазири Павел Галтахчянлар жароҳат олди.\nАдлия вазири Давид Арутюнян, қишлоқ хўжалиги вазири Гагик Шахбазян, ҳукумат аппарати бошлиғи Шаген Караманукян, таълим вазири Эдуард Казарян, маданият вазири Роланд Шароян, давлат даромадлари вазири Смбат Айвазян, транспорт вазири Эрванд Захарян, алоқа вазири Рубен Тоноян, шаҳарсозлик вазири Грайр Ованесян, Молия вазири Левон Бархударян, экология вазири Геворг Варданянлар ва Миллий мажлис депутатлари гаровга олинди. Террористлар гаровга олинганларнинг бир қисмини кечқурун озод қилди, аммо 40 киши гаровда қолди.\nГаровга олинганлардан бири, Арманистон адлия вазири Давид Арутюняннинг сўзларига кўра, террорчилар ўзларининг ҳаракатларини «кичик инқилоб» деб ҳисоблаганди. Уларнинг асосий мақсади Вазген Саркисянни йўқ қилиш эди. Соат 18:30 да парламент биноси қуролли қўшинлар билан ўралган, кўчалар тўсиб қўйилган. 22:00 га келиб, мамлакат президенти Роберт Кочарян парламент биносига етиб келди. Унинг Наири Унанян билан учрашуви гувоҳларсиз бўлиб ўтди ва улар нима ҳақида суҳбатлашгани номаълум бўлиб қолди.\nТунда Арманистон раҳбариятининг илтимосига биноан ва МДҲда терроризмга қарши биргаликда курашиш тўғрисида қабул қилинган битимлар доирасида Ереванга Россиянинг аксилтеррор бўлими «Альфа» етиб келди. 28 октябрь куни эрталаб хавфсизлик кафолатларига эга бўлган террорчилар таслим бўлди ва Арманистон Миллий хавфсизлик вазирлигига топширилди. Гаровга олинганлар озод қилинди. Шу куни Арманистон Бош прокуратурасида Жиноят кодексининг 61-моддаси (террорчилик ҳаракати) билан жиноят иши қўзғатилди.\nВерсиялар ва конспирология\nВоқеанинг биринчи норасмий версияси – ҳужумни минтақада манфаатдор бўлган давлатлар АҚШ ва Россия махсус хизматлари уюштиргани кўриб чиқилди. 1999 йил кузига келиб, Қорабоғ муаммосини ҳал қилиш жараёни қайта тикланди. Арманистон ва Озарбайжон президентлари ўртасида тўғридан-тўғри мулоқотлар бўлиб ўтди.\n1999 йил ноябрь ойида ЕХҲТнинг навбатдаги саммити Истанбулда ўтиши режалаштирилган эди. Арманистон ва Озарбайжон раҳбарлари у ерда ҳужжат имзолашлари кутилганди. Ўртакашларнинг Қорабоғ муаммосини ҳал қилиш бўйича киритган таклифларидан бири «Мегри вариант» эди, унга кўра, Озарбайжон Арманистонга уни Тоғли Қорабоғ билан боғлайдиган Лочин йўлакчасини топширди ва бунинг эвазига Озарбайжоннинг Нахичеван автоном вилоятига ўтиш учун худди шундай йўлак сифатида Мегри вилояти ҳудудининг бир қисмини олди. Ушбу алмашинув натижасида Арманистон Эрон билан 35 км чегарасини йўқотди ва ўзини ташқи дунёдан бутунлай яккалаб қўйди. Арманистоннинг кўплаб сиёсатчилари, жумладан, бош вазир Вазген Саркисян ва спикер Карен Демирчянлар ушбу алмашинувига фаол қарши чиқди.\n27 октябрь куни Ереванга АҚШ давлат котибининг ўринбосари Строуб Телботт ташриф буюрди. Вазген Саркисян билан учрашувда ҳудудий алмашинув варианти муҳокама қилинди, аммо бош вазир буни қатъиян рад этди. Кейин теракт содир бўлди. Истанбулда бўлиб ўтган ЭХҲТ саммитида ҳеч нарса имзоланмади.\nИккинчи версияга кўра, ушбу фитна бошлиғи ва ҳукмрон блок етакчиларига суиқасд ташаббускори – ўша пайтгача сиёсий кучини йўқотиб қўйган Арманистон президенти Роберт Кочаряндир. 1999 йил ёзида республиканинг энг юқори раҳбариятига яқин доиралар мамлакатга конституциявий ўзгаришлар зарурлиги тўғрисида гапира бошлади. Президентлик бекор қилиниб, Арманистон ҳукуматни ғолиб бўлган партия ёки иттифоқ тузадиган парламент республикасига айланади, деб тахмин қилинди. Натижада «Бирлик» блоки иккала етакчисини ҳам ушбу террористик ҳужум натижасида йўқотди ва бу вазиятни тубдан ўзгартириб юборди.\nТергов ва суд жараёни\nТеррористлар устидан суд жараёни 2001 йил 15 февралда бошланди. Суд тергови уч йил давом этди. Ушбу иш бўйича 91 киши жабрланувчи деб тан олинди, 129 киши гувоҳ сифатида сўроқ қилинди.\n2003 йил 2 декабрда Ереван суди Арманистон парламентида содир этилган террористик ҳаракат бўйича суд ҳукмини эълон қилди. Олти судланувчи – собиқ журналист ва тўда раҳбари Наири Унанян ва унинг укаси Карен Унанян, Едик Григорян, Врам Галстян, Дереник Бежанян ва Ашот Князян – умрбод қамоқ жазосига ҳукм қилинди. Гамлет Степанянга 14 йиллик қамоқ жазоси берилди. Еттолови ҳам Арманистон Жиноят кодексининг давлатга хиёнат ва терроризм каби қатор моддалари бўйича айбдор деб топилди. Улардан уч нафари қамоқда вафот этди. Расмий версияга кўра, Норайр Галстян электр токи уриши туфайли вафот этган, ака ука Унанянларнинг амакиси Врам Галстян ўз жонига қасд қилган, Гамлет Степанян эса тўсатдан вафот этган эди.\nТеррористик ҳужумга алоқадорликда айбланган, аммо кейинчалик далил йўқлиги сабабли қўйиб юборилган собиқ депутат Мушег Мовсисян автоҳалокатда вафот этди, воқеа гувоҳларининг баъзилари эса тез орада Арманистондан чиқиб кетди ва шубҳали шароитларда ҳам ҳалок бўлди.\n2019 йил 22 октябрда умрбод қамоқ жазосини ўтаётган Наири Унанян шартли равишда озод қилиш тўғрисида илтимоснома юборди. Қонунга кўра, умрбод қамоқ жазосини ўтаётган маҳкумлар жазони 20 йил ўтагач, шартли равишда озод қилиш учун ариза беришлари мумкин. Аммо Жазони ижро этиш ва пробация хизмати унинг илтимосномасига нисбатан салбий хулоса берди, шу сабабли жазони ижро этиш муассасаси маъмурияти 28 октябрь куни маҳкумни шартли равишда озод қилиш масаласини судга киритмасликка қарор қилди.\n27 октябрдаги қирғин ташкилотчиларининг асл мақсад ва сабаблари ҳалигача тўлиқ очилмади. Бугунги кунда ҳам Арманистонда ҳеч ким террорчилар мустақил ҳаракат қилганига ишонмайди. «27 октябрь иши» бўйича бўлиб ўтган суд «бу қандай ва нима учун содир бўлди?» деган энг оддий саволларга жавоб бермади. Ҳозирги кунда ҳам кўплаб расмийлар, шу жумладан, оппозиция вакиллари ҳам ушбу терговни давом эттириш тарафдоридир.\n16:10 Бугун // 96558\n12:20 Кеча // 93651\n16:21 Кеча // 90155\n19:21 Кеча // 69410\n21:34, 25.11.2020 // 67736


Ғазнавийлар тарих саҳнасига милодий 961 йили келишди ва роппа-роса 225 йил ҳукмронлик қилишди. Улардан олдин Сомонийлар сулоласи ўнинчи аср охиригача ҳукмронлик қилган, бироқ бундан анча илгари унинг инқирозидан дарак бериб Кобулда янги давлат вужудга келган эди. Унга сомонийларнинг собиқ турк қули Алптегин асос солди. У сомонийлар авлоди қироллигидаги тансоқчилар гуруҳида юксак мавқега эришгач, Хуросон ҳокими этиб тайинланди. Анча вақтдан кейин нафратга учраб, кичикроқ қўшин билан шарқий вилоятларга, Ғазна деган жойга бош олиб кетди ва у ерда мўъжазгина шаҳар-давлат барпо этди. Унга ворис бўлган қули ва куёви Сабуктегин анча истеъдодли киши эди.\nСабуктегин 967-997 йиллар орасида ўттиз йил даврон сурди. У мустақилликка эришиб, ўз ерларини кенгайтирди. Ғарбда сомонийлар авлодининг сўнгги вакилидан Хуросонни тортиб олди, шарқда эса ҳозирги Покистон ва Афғонистон ҳудудида жойлашган Пешоварни эгаллади. Бу ерда унга ҳужум қилган Панжоб рожаси Жайпал мағлубиятга учраб, жуда катта миқдорда товон тўлашга рози бўлди. Лекин Жайпал Лоҳўрга қайтиб келгач, сўзининг устидан чиқмади, шунинг учун ҳам Сабуктегин унинг тасарруфидаги ерларга бостириб кирди. Бошқа рожаларга ёрдам сўраб мурожаат қилган Жайпал улардан мадад олиб, бирлашган кучлари билан Сабуктегин устига юриш қилди. Бироқ ҳиндларнинг яна омади чопмади. Натижада Ҳинд дарёсининг ғарб томонидаги ерлар ғазнавийлар ихтиёрига ўтди.\nҒазнанинг 999-1030 йиллардаги буюк султони Улуғ Маҳмуд Сабуктегиннинг ўғли эди. У ғазнавийлар шуҳратини бутун Осиёга ёйди. Маҳмуд отаси билан биргаликда кўрган тадбирларидан ўз уруғи билан сомонийлар орасида талашувлар бўлиб турганини, Шарқда Панжобнинг шаҳий подшоҳлари билан рақобат мавжудлигини яхши билар эди. Шу пайтда Жайпал қазо қилиб, унинг ўғли Анадпал Панжобни бошқариб турган эди. Отаси сингари у ҳам шартлашилган товонни тўлашдан бош тортди, бу Маҳмуд билан шаҳий подшоҳлари ўртасида уруш чиқишига яхши баҳона бўлди. Ўзаро тортишувлар Ислом азаматининг Ҳиндистон шаҳий подшоҳлари устига машҳур ўн еттинчи юриши билан якунланди. Қатъиятли сунний бўлган Маҳмуд Ғазна султони сифатида халифа деб эътироф этилди. Халифа унга "Ямин уд-Давла" (Давлатнинг ўнг қўли) унвонини берди.\nШундан кейин Маҳмуд ўзининг урушлари силсиласини бошлаб юборди. У Ҳиндистоннинг муҳим маданий ва диний марказларига ҳужумлар уюштирди, чунки қўшни рожалар шу масканларни қутқариш учун бирлашишларидан хабардор эди. Ғазнавийлар ўша пайтда ўн икки марта юриш қилганлари тарихда қайд этилган. Ҳиндларнинг Гужарат вилоятига қарашли Катхиаваре деган жойдаги машҳур Сомнас зиёратгоҳига қилинган ҳужум уларнинг энг машҳуридир. Маҳмуд Рожпутан чўлини босиб ўтишга мажбур бўлган бу юришида ўзининг қарийб барча ҳинд рожаларининг бирлашган кучларига қарши туришини яхши биларди. Бу жанговар саркарданинг жасурлиги ҳеч қандай таърифга сиғмас эди. Дастлабки пайтда анча кўп сонли ҳинд қўшинлари исканжасида бўлгани ҳолда ғолиб чиқиб, шаҳарни эгаллагач, Сомнас эҳромига кириб борди ва миллионлар илтижосига қарамай, ундаги бутни чил-парчин қилиб ташлади. У юртига катта ўлжа билан қайтди. Маҳмуднинг ғарбдаги зафарлари ҳам Хуросон ва бутун Форснинг қўшиб олинишидан қолишмайди. Шуҳрати чўққисида у Ҳиндистондаги Жамна дарёси билан ғарбдаги Дажла дарёси ўртасида жойлашган бепоён кенглик ҳукмдори бўлиб турди.\nМаҳмуд Ғазнавий юришлари туфайли Ислом дини ҳақиқатан ҳам кенг кўламларда жорий этила борди. Маҳмуд Канаужа ва Деҳлигача борган бўлса ҳам, фақат Панжобни эгаллашга эришди. Ғазнавийлар даврида Панжоб, аниқроғи, унинг учдан икки қисми мусулмон дунёсининг бир бўлагига айланди. Лоҳўр, Панжоб ва Юқори Синд ғазнавий ҳокимлигининг вилоят марказлари бўлиб хизмат қилди. Сўнгги ғазнавий ҳокимлар эса Ғазнага эмас, Лоҳўрга бўйсунардилар. Маҳмуд Ҳиндистонда узоқ хотира қолдирди. Бу хотира фақат Панжобнинг доимий истилоси билангина чегараланиб қолмасдан, кўпроқ Маҳмуднинг ва унга қарам туркларнинг ўзларига нисбатан ҳиндлар қалбида уйғотган очиқ-ойдин қўрқувда бўлмаса ҳам, душманликда ифодасини топди. У ҳиндлар бошида тез-тез калтак синдириб турди, ўғли Султон Масъуд ва невараси Баҳромнинг шон-шуҳрати эса Ҳиндистонда шу қадар кучли янгрардики, ғурийлар Ҳиндистон устига бостириб келаётганларида Присви Рож, деҳлилик Чоукан Рож ҳамда Ахмернинг қарши чиқишларини ҳисобга олмаганда, ҳиндлар ҳатто мусулмонлар ҳаракатига сезиларли тўсиқ бўла олишмади.\nҲинд тарихчилари Маҳмудни босқинчиликда, шаҳарлар ва эҳромларни шафқатсиз вайрон қилишда айблашади. Бу тўғри эмас, албатта. Маҳмуд учун Ҳиндистон "Дорул-ҳарб", яъни урушлар маскани бўлган. Шаҳий подшоҳлари Маҳмуднинг отасига қарши уруғчилик урушини қўзғашди, кўп марталаб Сабуктегинга ҳамда Маҳмудга берган ваъдаларига вафо қилишмади. Эҳтимол "муқаддас уруш" олиб борган Маҳмуддан ватанларини ҳимоя қилганлари учун уларнинг қилмишларини оқлаш мумкиндир. Маҳмуднинг ўз таъбири билан айтганда, у бутпарастларга қарши ҳар йили ёки бир йил ўтказиб уруш олиб борарди. Ўша пайтда бундай уруш қонуний бир ҳол ҳисобланарди. У ҳеч қачон шаҳарларни яксон қилмаган, оммавий қирғинларга йўл қўймаган.\nИслом қаҳрамони сифатидаги шон-шуҳрати билан Маҳмудга бас келадиган ҳокими мутлақлар кўп эмас. Ўз пайтида у Осиёнинг биринчи ҳокими эди. Жонажон шаҳри Ғазнада беҳисоб кўп иморатлар, мактаблар, беадад илмий муассасалар қурдириб, халқига ато қилди, ўз пойтахтига кўплаб машҳур кишиларни даъват этди. Бу унинг номини ўн биринчи асрдаги энг буюк илмпарвар сифатида тилларда достон айлади. Маҳмуд шоирлар ва машҳур кишиларга ҳар йили 400 минг динорлаб маблағ сарфлаши билан Фирдавсийни мислсиз "Шоҳнома" асарини ёзишга илҳомлантирган. У Ғазнада дорилфунунга асос солиб, машҳур файласуф, олим, сўз устаси ва шоир Ансорийни унга мударрисликка тайинлади. Бошқа кўпгина шоирлар, жумладан, Асади Тусий, Фирдавсий, Асжодий ва Фаррухий ҳам шу ерда эдилар. Улуғ аллома Беруний ҳам Маҳмуд ҳузурида ишлади, лекин у шоҳнинг маслаҳатчиси Аҳмад ибн Маймандий билан чиқиша олмай, шаҳзода Султон Масъудга қўшилди. Ғазнавийлар ҳақида битилган "Тарихи Яминий" асарининг муаллифи машҳур олим Утбий Маҳмуд саройида фаолият кўрсатган. Ўз паноҳида шунчалик кўп ёзувчилар, санъаткорлар ва олимларни тўплаб, бутун қитъада шу қадар юксак обрўга эга бўлиш камдан-кам подшоҳга насиб этган.\nМашҳур султонлар - Султон Масъуд ва билим бобидаги жонбозлиги билан донг таратган ўғли Султон Байрам ибн Масъуд Маҳмуд Ғазнавийнинг ворислари жумласидандир. Байрам фозилу фузалоларга совға-саломлар ва мукофотлар беришда жуда сахий эди. У "Маҳзани асрор" асарининг муаллифи Шайх Низомий ва Сайёд Ҳасан Ғазнавий сингари таниқли кишиларни саройга жалб қилди. Айни Султон Байрам подшоҳлиги даврида ва унинг раҳнамолиги туфайли "Калила ва Димна" масаллар мажмуи санскрит тилидан форсчага таржима қилинди. Ғазнавийлар тобора ҳолдан тойиб бораётган қиролликни юз йилдан кўпроқ бошқариб турганларидан кейин Панжоб томон суриб чиқарилдилар. Маҳмуднинг сўнгги вориси у ерда Шаҳобиддин Ғурий (1186 йил) ҳаётлигида Лоҳўр ҳокими бўлиб турди.\nСардор МАҲМУДнинг Лондонда 1959 йили инглиз тилида чоп этилган “Ислом тарихи” китобидан Жамолиддин Ҳамдам ва Шариф Холмурод таржимаси.


Ташкилий ишлар юқори савияда\nТуркистон вилоятида “COVID-19” инфекциясига чалинган беморларни даволайдиган 2та шифохона тахт қилиб қўйилди.\nВилоятимизда бу иллат тарқалиб кетишининг олдини олиш мақсадида тегишли ишлар олиб борилмоқда. Бундай беморларни ётқизиш учун инфекцион стационарларда 100 ўрин тайёрлаб қўйилди. Шунингдек, коронавирус инфекцияси аломатлари кузатилган беморларни ётқизиш, ташҳисини аниқлаш учун 240 ўринли провизор госпиталларини тайёрлаш кўзда тутилган. Буни вилоят соғликни сақлаш бошқармаси раҳбари вазифасини бажарувчи С. Жамалова маълум қилди.\nУнинг айтишича, барча туман ва шаҳарлардаги юқумли касалликлар бўлимлари шай ҳолатга келтирилган. Бугунги кунда касалланганлар билан алоқада бўлганларни карантинга олиш учун ҳудудда 505та ўринга эга обсервация маркази ҳам тахт қилиб қўйилди.\n– 52 шифокор, 138 ўрта, 147 кичик бўғин тиббиёт ходими таъкидланган стационарларда фаолият юритади. Шунингдек, ҚР Соғликни сақлаш вазирлигига керакли 24 шифокор, 5 ўрта, 5 кичик бўғин тиббиёт ходими тўғрисида маълумот берилди, – деди вилоятнинг бош шифокори.\nБарча тиббиёт муассасаларида коронавирусни аниқлаш, ташҳис қўйиш ва даволаш мавзуларига бағишланган семинарлар ўтказилди. Уй карантинидаги фуқаролар қатъий назорат қилинмоқда.\nҚР Ҳукуматининг захира жамғармасидан ажратилган маблағ ҳисобидан вилоятга 165900та тиббий ниқоб етказилди. Шундан 81000 донаси тиббиёт муассасаларига таратилди, қолгани марказлаштирилган омборда сақланмоқда. Тиббиёт муассасаларида бир сафарлик ниқоблар харажатларини камайтириш мақсадида кўп бора қўлланиладиган 77000 дона ниқоб тикилди.\nШунингдек, таъкидлаш жоизки, 2020 йилнинг 26 мартгача бўлган маълумотга кўра, Туркистон вилоятида коронавирус инфекциясини юқтирган беморлар аниқланмаган.\nВилоят минтақавий коммуникациялар хизмати, 2020-03-31, 02:40 221\nГерманиядан олиб келинди 251\nВилоятнинг бош шифокори тайинланди 122\nҚР Соғликни сақлаш вазири Елжан Биртанов элимизнинг барча тиббиёт ходимларига Мурожаатнома йўллади 200\nВилоят бўйича 2000га яқин тиббий ходимга устама ҳақ тўланди 151\nШифокорлар устама ҳақ олди 245\nХитойлик шифокорлар Қозоғистонда тажрибаларини намойиш қиладилар 122\nТезкор ахборот 139


Нидерландияда улкан океан тўлқинлари генератори яратилди\n15:27 / 03.10.2015\nБу ҳақда Science News нашри хабар бермоқда.\nDelta Flume генератори 300 м узунликдаги сув қуювчи ускуна бўлиб, баландлиги 9.5 м, кенглиги 5 м дир. Унинг учларидан бирида улкан металл пластина жойлашган бўлиб, у тўртта поршень таъсири остида ҳаракатланиб, сув юзасида тўлқинлар келтириб чиқаради.\nГенератор 5 октябрда тўлиқ ишга туширилади. У сув тўлқинларининг реалистик нусхасини ҳосил қилиш имкониятини беради. Бу йўл билан Нидерландиянинг 85 фоиз соҳилларидаги ҳолат моделлаштирилади.\nDelta Flume ишида 35 муҳандис иштирок этди.


Сейсмология институти Тошкентда 10 балли зилзила бўлиши ҳақидаги миш-мишларни рад этди » Ўзбекистон янгиликлари – Zamin.uz\nСейсмология институти Тошкентда кучли зилзила содир бўлиши мумкинлиги ҳақида тарқалган гап-сўзларга ўз муносабатини билдирди.\n«2015 йил 23 ноябрь куни номаълум кимсалар Тошкентда кун давомида 10 балли ер силкиниши содир бўлиши ҳақида миш-мишлар тарқатди. Аҳоли ‘Тошкент’ сейсмостанцияси ва Сейсмология институтига қўнғироқ қилишни бошлади. Тошкентда ер силкиниши содир бўлиши ҳақидаги прогноз Институт томонидан берилмаган ва биздаги маълумотларга кўра, бундай зилзиланинг содир бўлиш эҳтимоли йўқ», — дейилади Институтнинг директорлик вазифасини вақтинча бажарувчи Сабриддин Хусомиддиновнинг баёнотида.\nЭслатиб ўтамиз, сўнгги кунларда Ўзбекистонда эпицентри Қирғизистон ва Афғонистонда бўлган бир неча зилзилалар қайд этилди. Жумладан, Тошкентда 17 ноябрь куни 22:29 да 2,5—3 балли, 20 ноябрь куни 9:46 да эса 2 балли, 21 ноябрь куни 5:16 да 2 балли, 22 ноябрь куни соат 23:16 да 1—2 балли зилзилалар сезилди.\n21:52 Ўзбекистонда 3 балли зилзила қайд этилди


Қирғизистонда хавфли шахс ҳибсга олинди\n25.05.2018 19:09 0 1390\nҚирғизистон ички ишлар вазирлиги ходимлари Ўш вилоятида мамлакатда тақиқланган диний оқим – «Ҳизбут-таҳрир»га алоқадор кимсани ушлашди. Бу ҳақда «РИА Новости» хабар бермоқда.\nЖиноят ишлари бўйича милиция хизмати ҳудудий бошқармаси маълумотларига кўра Ўш вилояти марказида шубҳали йигит тақиқланган диний оқим ғояларини тарғиб қилаётгани маълум бўлган. Тезкор қидирув тадбирлари натижасида у ҳибсга олинган.\nҚорасув туманида яшовчи 20 ёшли йигит ҳибсга олиниш жараёнида ҳуқуқ-тартибот идоралари ходимларига жиддий қаршилик кўрсатган.\nДастлабки тергов натижаларига кўра шубҳали кимса ички ишлар вазирлигида «Ҳизбут-таҳрир» оқимига мансуб фуқаро сифатида рўйхатда тургани аниқланди.\nУнинг уйи тинтув қилинганида «Ҳизбут-таҳрир» ғояларини тарғиб қилувчи 38 та китоб, 6 та компьютер диски, 8 та дафтар топилган. Бу адабиётлар экспертизага жўнатилди.\nЙигитга нисбатан жиноят иши қўзғатилди.\nШубҳали кимса Ўш вилояти ички ишлар бошқармасида вақтинча сақлаш жойига жойлаштирилди.\nТергов давом этаяпти.


Muynak Times’дан «Стихия»гача: Қорақалпоғистоннинг сайёҳлик салоҳияти ҳақида нималар маълум? – Kommers.uz\nТаҳлил\t19:00 | 6.5.22\nMuynak Times’дан «Стихия»гача: Қорақалпоғистоннинг сайёҳлик салоҳияти ҳақида нималар маълум?\nҚорақалпоғистоннинг шаҳар ва туманлари алоҳида туристик дестинациялар бўлиб ҳисобланади.\nҚорақалпоғистон ҳам Ўзбекистоннинг бошқа ҳудудлари каби ўзига хос томонларига эга. Жумладан ҳудуднинг тарихи, маданияти, урф-одатлари, турмуш тарзи, қадимий маданий мерос объектлари ва шу каби диққатга сазовор объектлари билан ажралиб туради. Юқорида келтириб ўтилган хусусиятлар Қорақалпоғистоннинг туристик салоҳиятини янада оширади.\nҚорақалпоғистон Туризм ва маданий мерос вазирлиги томонидан бугунги кунда республиканинг туристик салоҳиятини кенг тарғиб қилиш, ушбу ҳудудга ташриф буюрувчи туристлар оқимини кўпайтириш бўйича кенг кўламли ишлар амалга оширилиб келинмоқда.\nЖумладан, туристик объектлар бўйидаги инфратузилмани яхшилаш, йирик автомагистраллар бўйида санитар-гигиеник шохобчалар сонини кўпайтириш ва уларнинг сифат даражасини ошириш, туристларга хизмат кўрсатувчи туристик корхоналар, жойлаштириш воситалари, жумладан, меҳмонхона, хостел ва оилавий меҳмон уйлари сонини кўпайтириш, янги туристик маршрутларни ишлаб каби бир қатор ишлар амалга оширилиб келинмоқда.\nТуризм соҳасида бунёдкорлик ишлари ҳам амалга оширилмоқда. Жумладан, республикага ташриф буюрувчи туристлар учун хизмат даражасини ошириш ва янги қулайликларни яратиш мақсадида шу кунгача кўп сонли жойлаштириш объектлари барпо этилган. Кўрсаткичларга келадиган бўлсак, ҳозирги вақтда Қорақалпоғистонда 45 туристик корхона, шунингдек 86 жойлаштириш воситалари мавжуд бўлиб, шулар қаторидан 33 меҳмонхона, 36 оилавий меҳмон уйлари ва 17 ҳостел ўрин олган.\nБундан ташқари 11 микроавтобус, 45 йўл танламас автотранспорт воситалари ва 12 квадрацикл, 25 гид-таржимонлар, 200 дан ортиқ туристик намойиш объектлари (ҳунармандлар устахоналари, кўнгилочар парклар, музейлар, аквапарк ва сув аттракционлар) фаолият кўрсатмоқда. Глобал пандемия даврига қарамасдан 2021-йил давомида Қорақалпоғистонга 284 минг маҳаллий ва 25 мингга яқин хорижий туристлар ташриф буюрган.\nҚорақалпоғистоннинг шаҳар ва туманлари алоҳида туристик дестинациялар бўлиб ҳисобланади ва улар қаторига Нукус шаҳри, Чимбой тумани, Қорақалпоғистоннинг жанубий ҳудуди (Элликқалъа, Тўрткўл ва Беруний туманлари) ва албатта Мўйноқ тумани ҳам киради. Ушбу туманларни ҳудуднинг туристик салоҳияти ва ўзига хос томонларидан келиб чиқиб, туризмнинг йўналишлари бўйича алоҳида ўринга эга.\nМўйноқ тумани алоҳида туристик дестинация сифатида бир қатор диққатга сазовор жойларга эга бўлиб, ўзига хос томонлари билан ажралиб туради ва сўнгги йилларда туристлар орасида тобора машҳур бўлиб бормоқда. Мўйноқ бугунги кунда бир вақтнинг ўзида бир неча туризм йўналишлари бўйича туристик салоҳиятга эгадир.\nЖумладан, Экотуризм йўналишига оид Орол денгизи, Устюрт платоси, Судочье кўли каби табиий объектлар мавжуд бўлиб, маҳаллий туристик корхоналар томонидан ташриф буюрган туристлар учун замонавий йўлтанламас автовоситаларида экстремал джип-тур ташкил этилмоқда. Орол денгизи бўйида жойлашган ўтовлар мажмуасида эса ташриф буюрувчиларда ўзгача муҳитга келиб қолгандек таассуротларини уйғотади.\nЭтнотуризм йўналиши бўйича маҳаллий аҳолининг тарихи, урф-одатлари, ўтмишда Орол денгизи билан чамбарчас боғлиқ бўлган ва бугунги кунда ҳам сақланиб қолган турмуш тарзи катта ўрин тутади. Масалан Балиқчилар уй-музейи, Орол денгизи тарихи музейи, ҳунармандлар хиёбони каби масканлар ташриф буюрган меҳмонларда Мўйноқ халқининг ўтмишдаги тарихи ва турмуш тарзи ҳақида катта таассуротлар уйғотади.\nЎтмишда Орол денгизи ўзининг кўп турдаги балиқлари билан жуда таниқли бўлган. Маҳаллий аҳоли томонидан денгиздан овланган балиқлардан турфа хил мазали таомлар тайёрланган. Мана бугун, Орол денгизи йўқ бўлиб кетаётган бўлса ҳам ўтмишдаги айнан Мўйноқча услубда тайёрланадиган балиқ таомларини қайта тиклаш ва оммалаштириш, шунингдек туристлар орасида кенг тарғибот қилиш мақсадида сўнгги йилларда Мўйноқ шаҳрида «Орол балиқларидан 99 хил таом» деб номланадиган халқаро гастрономик фестивали ўтказилиб келинмоқда. Ўз ўрнида ушбу фестиваль ҳудудда Гастрономик туризм йўналишини ривожланишида катта ҳиссаси қўшиб келмоқда.\nФестиваль ва оммавий тадбирлар мавзусини давом эттирадиган бўлсак, шуни ҳам айтиб ўтиш лозим ки, сўнгги йилларда кўп сонли туристлар оқимини жалб қилиш мақсадида Мўйноқда NavrUz этнофестивали, «Стихия» халқаро электрон мусиқий, санъат ва илм-фан фестивали, Устюрт текислиги бўйлаб Rally-Muynak экстремал автопойгаси каби маданий ва кўнгилочар тадбирлар ташкил этилиб келинмоқда.\nУшбу тадбирлар кўп сонли меҳмонларни жалб қилиш билан бирга Орол экологик фожиасига дунё эътиборини тортишда катта аҳамиятга эга. Бундай оммавий тадбирларни 2022-йилда ҳам ўтказиш ва уларнинг сонини кўпайтириш мақсад қилинган. Ўзбекистон Республикаси Вазирлар Маҳкамаси томонидан 2022 йил давомида Республикада ўтказиладиган маданий-кўнгилочар ва оммавий спорт тадбирларининг Тақвим режаси ишлаб чиқилди. Мазкур режага асосан шулар қаторида Мўйноқ туманида ҳам қўйдаги оммавий тадбирларни ташкил этиш кўзда тутилган.\nМўйноқнинг туристик объектларига келадиган бўлсак шаҳарнинг ўзида «Ҳунармандлар хиёбони», «Шоирлар хиёбони», Muynak Times минора-соати, «Орол денгизи тарихи музейи», «Маяк» ўтовлар мажмуаси, Экология музейи каби йирик маданий, маданий-кўнгилочар, ва селфи-объектлар ҳам барпо этилган. Туристик инфратузилма объектлари қаторида 2 ўтовлар мажмуаси, 1 меҳмонхона, 6 хостел, 12 оилавий меҳмон уйлари ва 10 га яқин замонавий умумий овқатланиш ўринлари бугунги кунда бу ерга ташриф буюрувчи туристларга хизмат кўрсатиб келмоқда.\n26 март куни Ўзбекистонда илк «Тошкент-Нукус-Мўйноқ» йўналиши бўйича авиақатнов амалга оширилди. Таъкидлаш лозимки, 1990 йилларидан бери авиаташувлар мақсадида фойдаланилмаётган Мўйноқ аэропорти Президент Шавкат Мирзиёев топшириғига биноан қайта реконструкциядан чиқарилди ва фойдаланишга топширилди.\nИкки йилдан ортиқ вақт ичида ушбу аэропорт учун янги терминал биноси, аэропорт атрофидаги тўсиқлар ва учиш-қўниш йўлаги барпо этилди. Эндиликда «Тошкент-Нукус-Мўйноқ» ҳамда «Мўйноқ-Нукус-Тошкент» йўналишида ҳафтасига икки марта авиаташувлар йўлга қўйилиб, йўловчилар ўз манзилларига қулай тарзда етказилади. Мўйноқ туманини комплекс ривожлантириш мақсадида ҳудудга Тошкент вилояти бириктирилган. Ушбу вилоят тадбиркорлари томонидан Мўйноқ туманида истироҳат боғи қурилиб, қўшимча қувур тортиб келиниши мақсад қилинган.\n«Стихия» электрон мусиқа, санъат ва илм-фан фестивали «Факультет акустики» МЧЖ ҳамда Ўзбекистон Туризм ва маданий мерос вазирлиги томонидан ўтказилиб келинмоқда. Ушбу фестиваль илк бор «Факультет акустики» МЧЖ ташаббуси билан 2018 йили Мўйноқ туманида ташкиллаштирилган. Шундан сўнг яна 2019 ва 2021 йили кенг миқёсда ташкил этилиб келинди. Бу йили фестиваль 4-маротаба ўтказилмоқда ва Марказий Осиё миқёсдаги ноёб маданий ва кўнгилочар тадбирга айланиб улгурди десак муболаға бўлмайди.\n2022 йилда фестиваль доирасида:\nСаҳналар сони 3та бўлади (техно, прогрессив ва этно);\nМусиқачилар сони 5 баробарга кўп бўлади;\nМўйноқнинг ривожланишига қаратилган қўшимча лойиҳалар ишга туширилади;\nФестивальга ташриф буюрувчи меҳмонлар сони 2 баравар кўпайиши кутилмоқда;\nҚорақалпоғистон ва Ўзбекистоннинг маҳаллий санъаткорлари ёрқин ифода этилади.\nФестивалнинг асосий миссияси — Мўйноқ шаҳри ва Орол бўйи ҳудудининг ривожланишига кўмаклашади.\nЎзбекистонга ташриф буюрувчи туристлар оқимини ошириш;\nички туризмни фаоллаштириш;\nҳудудга бўлган эътиборни жамлаш ва муаммоларнинг ечимини топиш.\nШунингдек, Ўрта Осиёда ноёб бўлган оммавий тадбирни яратиш ҳам муҳим вазифалардан биридир.


21:26, 11.03.2020 // 52556\nШавкат Мирзиёев коронавирусга қарши кураш бўйича Соғлиқни сақлаш вазирлигига топшириқлар берди\nЎзбекистон Президенти Шавкат Мирзиёев 11 март, чоршанба куни, мамлакатда жамоат саломатлигини таъминлаш тизими самарадорлигини ошириш муҳокамасига бағишланган йиғилиш ўтказди. Бу ҳақда Президент матбуот хизмати хабар берди.\nЙиғилишда давлат раҳбари коронавирусга қарши кураш бўйича Соғлиқни сақлаш вазирлиги ҳамда Санитария-эпидемиологик осойишталик агентлигига бир қатор топшириқлар берди.\nҲозирда жаҳон бўйлаб коронавирус инфекциясининг (COVID-19) тарқалиши Ўзбекистон аҳолисини ҳам маълум маънода хавотирга солмоқда. Дунёда жамоат саломатлиги тизимини, гўёки, синовдан ўтказаётган ушбу хасталикнинг Ўзбекистонга кириб келмаслигини таъминлаш, аввало, мамлакатда соғлиқни сақлаш тизими, профилактика ишларини янада юқори даражага кўтаришни тақозо этади.\nШу муносабат билан, Соғлиқни сақлаш вазирлиги ҳамда Санитария-эпидемиологик осойишталик агентлигига бу борада кўрилаётган карантин ва профилактика чоралари бўйича қўшимча топшириқлар берилди.\nБунда, энг аввало, халқаро тажриба асосида Санитария-эпидемиологик осойишталик агентлигига Аҳоли соғлом турмуш тарзини қўллаб-қувватлаш марказини бириктириб, агентлик салоҳиятини ушбу вазифаларни самарали ташкил этишга қаратиш кераклиги таъкидланди.\nАгентликнинг вилоятлар ҳамда туман ва шаҳарларда алоҳида марказлари ташкил этилади. Қишлоқ поликлиникаларида бу ишларни самарали йўлга қўйиш учун учтагача мутахассис ажратилади. Улар қишлоқ аҳолисини тўғри овқатланиш, гигиенага риоя қилиш, онкологик, юрак қон-томир касалликларига мойил бўлганларни барвақт аниқлаш билан шуғулланади.\nАввалроқ Ўзбекистон соғлиқни сақлаш вазири Алишер Шодмонов мамлакатда коронавирус бўйича ўтказилган 1760 та лаборатория таҳлилининг бирортасида ҳам вирус аниқланмаганини маълум қилган эди. Шунингдек, вазир Ўзбекистонга коронавирус кириб келмаганини таъкидлаган ҳамда у кириб келган тақдирда, уни яшириш имконсиз эканлигини айтган.\nМавзуга доир: Таиланд коронавирус сабабли Ўзбекистон фуқаролари учун виза беришни тўхтатди\n16:10, 27.11.2020 // 129199\n10:37 Кеча // 90935\n18:10, 27.11.2020 // 81817\n11:55, 27.11.2020 // 79239\n17:32 Кеча // 66671


Мусулмонлар қурбонлик қилишда бераҳм эмас. Балки, ўз Роббилари ҳукмига итоат қилувчидирлар. Дунё воқеаларидан собитдир-ки, раҳм қилиш мусулмонларнинг хусусиятларидандир.\nРаҳмдиллик борасида ҳеч ким мусулмонларга баробар бўла олмайдилар. Тарих бунга яққол шоҳиддир. Жониворларни қурбонлик қилиш бераҳмлик эмас. Балки, роббил оламиннинг ҳукмига бўйинсинишдир. Султон Маҳмуд Ғазнавийнинг Иёз номли қули бўлиб, султон унга жуда меҳрибон ва уни жуда яхши кўрар эди. Одамлар унда нима яхши хислат борлигидан хайрон бўлишар эди. Бир куни султон хазиначини чақириб, у ердан қимматбахо тош келтиришни буюрди ва атрофидаги вазирларига уни бирма-бир синдиришга амр қилди. Барчалари султонга қарата, бу амрингиз борасида қайта фикр юритиб кўрсангиз бўлар эди, дейишди. Улар тошни синдиришдан бош тортдилар. Султон Иёзга уни синдиришга амр қилди. Иёз уни икки тош орасига олиб синдирмоқчи бўлди. Шунда вазирлардан бири уни маломат қилиб, шундай қимматбахо тошни парчалайсанми, деди. Иёз: султон сўзини синдиргандан кўра, қимматбахо тошни синдирган яхшироқдир, деди.\n3 йил аввал 2479 fiqh.uz\n3 йил аввал 4925 fiqh.uz\n3 йил аввал 4101 fiqh.uz\n3 йил аввал 9833 fiqh.uz\n3 йил аввал 4826 Ҳамидуллоҳ Беруний\n3 йил аввал 4865 fiqh.uz


ИСЛОМ ДИНИДА НИКОҲ ВА ОИЛА — Zamaxshariy.uz\nИСЛОМ ДИНИДА НИКОҲ ВА ОИЛА\n«Никоҳ» сўзи араб тилида «уйланиш», «қўшилиш», деган маъноларни англатади. Шариат истилоҳида эса, никоҳ эркак билан аёлнинг ўзаро оила бўлиб яшашга келишувидир. Оила қуриш жамиятдаги ҳар бир балоғатга етган инсоннинг ихтиёрий ҳуқуқларидан биридир. Дунёдаги барча динларда оила масаласи, унинг тинч-тотувлиги ҳамда мустаҳкамлигига алоҳида эътибор берилганини кўриш мумкин.\nИслом динининг муқаддас манбалари Қуръони карим ва ҳадиси шарифларда оила муқаддаслиги, никоҳланишга бўлган кўплаб чақирувлар учрайди. Динимизда оила қуришга Аллоҳ таоло томонидан юборилган пайғамбарларнинг тутган йўли сифатида қаралади. Жумладан, Қуръони каримнинг «Раъд» сураси 38-оятида: «Дарҳақиқат, Сиздан илгари ҳам (кўп) пайғамбарлар юборганмиз ва уларга хотинлар ва зурриётлар берганмиз», деб марҳамат қилинади. Ушбу оятнинг тафсирида айтилади: Ислом дини келган вақтда баъзи инсонлар: «Бу қандай пайғамбар бўлдики, овқатланса, оила қурса?» деб Расулуллоҳга (алайҳиссалом) даъволар қилишди. Шунда Аллоҳ таоло ушбу ояти каримани тушириб, Муҳаммад (алайҳиссалом) ҳам оддий башар фарзанди экани, у ҳам ўзидан олдин келган пайғамбарлар сингари уйланиши, кўпайиши оддий ҳол эканини билдирди. Расулуллоҳдан (алайҳиссалом) ривоят қилинган ҳадисда: «Тўрт нарса пайғамбарларнинг суннатларидандир: ҳаё, хушбўйлик, мисвок тутиш ҳамда никоҳ», дедилар.\nИслом тарихидан маълумки, баъзи саҳобийлар батамом ибодат билан машғул бўлиш мақсадида ҳар доим рўзадор бўлиб юриш, кечалари ухламаслик ҳамда уйланмасликка Расулуллоҳдан (алайҳиссалом) изн сўраганлари ҳақида ривоятлар келган. Шунда Набийнинг (алайҳиссалом) ғазаблари келиб: «Аллоҳга қасамки, мен сизлардан кўра тақводорроқман. Лекин мен рўза тутаман ва рўза тутмаган куним ҳам бўлади, кечанинг бир қисмида намоз ўқийман ва қолганида ухлайман ҳамда никоҳ ҳам қураман. Ким менинг суннатимдан юз ўгирса, у мендан эмас», дедилар.\nPrevious Post:ГИЁҲВАНДЛИК – АСР ВАБОСИ\nNext Post:ХИВА ШАҲРИДА МАСЖИДЛАР БОР!


Арманистонда бугун президент сайловлари бўлиб ўтмоқда.\nЕреван вақти билан соат 16:30, Тошкент вақти билан соат 17:30га қадар овоз бериш ҳуқуқига эга бўлган 2 миллион 300 минг арманистонликнинг 43 фоизи сайлов участкаларига бориб, овоз берган. Сайловлар 200 нафар халқаро кузатувчи назоратида бўлиб ўтмоқда.\nПрезидентликка номзодларнинг бари сайланишга умид қилаётганларини билдиряптилар. Президент Роберт Кочарян саккиз нафар бошқа номзод устидан ғалаба қозонишига ишонишини айтди. Ташқи ишлар вазири Вартан Осканян Кочарян кўпчилик овозни олишга муваффақ бўлади, деб башорат қилди. Бироқ Кочаряннинг асосий рақиби бўлмиш Степан Демирчян сайловларнинг биринчи босқичида ғалаба қозониши мумкинлигини таъкидлади. Яна бир номзод – Арташес Гегамян Кочарян сайловларда ғолиб чиқа олмаслигига ишончи комиллигини айтди.\nМухолифат партияларидан президентликка номзодларнинг бир овоздан таъкидлашларича, иқтидордаги президент Кочарян сайловлар натижаларига таъсир қилишга уринади. Бироқ Кочаряннинг ўзи сайловлар очиқ ва адолатли бўлишини ваъда қилган.\nСайловларнинг биринчи натижалари бугун кечқурун эълон қилинади.


Қозоғистон Суперкубоги учун баҳсни бошқарган Равшан Эрматовга 10 минг евро тўланганлиги ҳақидаги хабар рад этилди » Скачать музыку бесплатно новинки музыки 2016-2017\nКомментариев: 0 Просмотров: 139 Дата: 18-03-2016, 12:17 2016 йилнинг 8 март куни Қозоғистон пойтахти Астана шаҳридаги «Астана-Арена» ўйингоҳида мамлакат Суперкубоги учун баҳсни ўзбекистонлик ФИФА рефериси, халқаро тоифадаги ҳакам Равшан Эрматов бошқариб борди. ОАВда Эрматовнинг хизматлари учун 10 минг евро тўлаганлиги ҳақида хабар тарқалган эди. Бу масалага Қозоғистон футбол федерацияси Бош котиби Азамат Айтхожин «Vesti.kz»га берган интервьюсида аниқлик киритди.«Қозоғистон Суперкубоги учун бўлиб ўтадиган баҳсларга бир неча йиллардан буён чет эллик ҳакамларни таклиф қиламиз. Эрматов – юқори даражадаги рефери. Унинг иштирокида ёш ҳакамларга маҳорат дарслари ўтказилди. Биз ёш ҳакамларлар учун катта тажрибага эга ва юқори даражада ишлаган реферилардан янги сабоқлар ўрганиш учун имкон яратяпмиз. Равшан Эрматов исмининг ўзи бир ёқламалик ва ён босиш деган сўзларни йўққа чиқаради. Бу эса, майдонда тўп сураётган футболчилар босимини туширади ва улар фақатгина сифатли футболга эътибор қаратади. Қозоғистон ва Ўзбекистон футбол федерацияларининг ўзаро ҳамкорлиги туфайли Қозоғистон Суперкубоги каби муҳим учрашувга ҳурматга сазовор бўлган Равшан Эрматовни таклиф қилиш имкони яралди. Биз ҳакамлар бригадасига фақатгина йўл ҳақи ва Астана шаҳрида турар жойини тўлаб бердик. Менимча, Эрматовнинг таклиф қилиниши футбол байрами мақоми остида ўтган Қозоғистон Суперкубогига янада кўпроқ обрў қўшди», – дейди Азамат Айтхожин.Маълумот ўрнида, Қозоғистон Суперкубоги учун баҳсда мамлакат чемпиони «Астана» жамоаси Қозоғистон Кубоги соҳиби «Қайрат»га қарши баҳс олиб борди. Учрашувнинг асосий ва қўшимча вақтларида ҳисоб очилмади. Ғолибни аниқлаш учун ўтказилган пенальтилар сериясида эса «Қайрат» 5:4 ҳисобида зафар қучиб, Қозоғистон Суперкубоги–2016 соҳиби бўлди. - деб хабар бермоқда Stadion.uz нашри.


Инсонларга яхшилик қилиш - XABAR.INFO\nИнсониятни жоҳилият залолатидан Ислом нури сари юзланишга сабаб бўлган улуғ зот Пайғамбаримиз соллаллоҳу алайҳи васаллам марҳамат қилиб айтганлар: «Қуёш балқиган ҳар бир кунда икки киши ўртасини адолат билан ислоҳ этишинг – эҳсондир.\nБир кишини уловига минишида ёрдам беришинг ва юкини уловига кўтариб юклаб беришинг эҳсондир. Бир кишига табассум билан яхши сўз айтишинг — эҳсондир. Намоз сари босган ҳар бир қадаминг баробарида сен учун эҳсон бор, одамларга азият берадиган нарсани йўлдан бартараф этишинг ҳам сенга эҳсондир».\nЗотан, ҳар бир кунини, ёинки ҳар бир сониясини ўзгалар корини осон қилишга, ўксикларнинг кўнглини кўтаришга бахшида этадиган инсонлар чинакам фидойилардир. Инсонлар хизматида бўлиш, уларга имкон қадар ёрдам қўлини чўзиш ва хожатларини равон қилишда доимо саъй-ҳаракатда бўлиш — улкан саодат.\nИнсонларга яхшилик қилиш — уни икки дунё саодатига олиб келишини яхши англайди. Аллоҳ таоло хитоб қилиб айтди:\n«Эй, имон келтирганлар! Рукуъ қилингиз, сажда қилингиз ва Раббингизга ибодат қилиб эзгу иш қилингиз — шоядки, нажот топсангиз!».\nУлуғ саҳоба Жобир (рз.) Пайғамбаримиз соллаллоҳу алайҳи васалламдан ривоят қилади, Ул зот: «Яхшилик қилишнинг барчаси — садақадир» — деб марҳамат қилганлар.\nҲазрати Пайғамбаримиз Муҳаммад соллаллоҳу алайҳи васаллам: «Бир кишининг уловга минишида ёрдам беришинг яхшилик — эҳсондир. Бир кишига табассум ила яхши сўз айтишинг ҳам яхшиликдир, одамларга азият берадиган нарсани йўлдан олиб ташлашинг ҳам сенга яхшиликдир, икки киши ўртасида адолат билан ислоҳ қилишинг яхшиликдир. Моддий ёрдамга муҳтож оилага мурувват қилишинг ҳам сен учун яхшиликдир. Кишига бу каби яхшиликларни адо этгани учун Аллоҳ, унга қалб мусаффолигини беради, қолаверса, кўп хайру савобларга эга бўлади», деганлар.\nАбу Ҳурайра (рз.) Пайғамбаримиз соллаллоҳу алайҳи васалламдан нақл қиладилар. Ул зоти шариф айтдилар: «Табассум билан айтилган чиройли сўз — садақадир«.\n«Ҳақиқий мусулмон бу — мусулмонлар унинг тили ва қўлидан омонда бўлишликларидир».\nБугун мамлакатимизда ҳукм сураётган тинчлик, хонадонимиздаги осойишталик, дастурхонимиздаги тўкинлик Яратганнинг биз бандаларига кўрсатаётган чексиз раҳмати, фидоий инсонларнинг элим-юртим деб қилаётган эзгу меҳнатининг самарасидир десак, асло янглишмаймиз. Зотан, ҳар бир кунини, ёйинки ҳар сониясини ўзгалар корини осон қилишга, ўксик қалбларнинг кўнглини кўтаришга бахшида этадиган инсонлар — чинакам фидоийлардир. Инсонлар хизматида ҳам бўлиш, уларга имкон қадар ёрдам қўлини чўзиш ва ҳожатларини раво қилишда доимо саъю-ҳаракатда бўлиш қандай саодат. Бу ҳақда Пайғамабаримиз соллаллоҳу алайҳи васаллам марҳамат қилиб шундай деганлар:\nЭзгуликни фақат моддий кўмак бериш ёхуд бирор жисмоний ёрдам кўрсатиш деб тушуниш бирёқлама тасаввур бўлар эди. Зеро, яхшиликнинг чеки-чегараси йўқ. Меҳрга, мурувватга муштоқ кўнгилларни зиёрат этиш ҳам — бир яхшилик.\nРустамжон Ҳамидов Ўзбекистонда “Йил имоми” деб тан олинди


Якка тартибдаги тадбиркор ўзига мулк ҳуқуқида тегишли бўлган нотурар жойда (дўконда) савдо фаолиятини амалга оширади.\n– Йўқ, керак эмас. Фуқаролик кодексининг (ФК) 24-моддаси биринчи қисмига мувофиқ, фуқаро якка тартибдаги тадбиркор (бундан кейин – ЯТТ) сифатида давлат рўйхатидан ўтказилган пайтдан бошлаб тадбиркорлик фаолияти билан шуғулланишга ҳақлидир. Уни амалга ошириш билан янги ҳуқуқ субъекти вужудга келмайди (у ўша жисмоний шахс бўлиб қолаверади). Рўйхатдан ўтказиш фуқаронинг тадбиркорлик фаолиятини амалга ошириш ҳуқуқини тасдиқлаш учунгина амалга оширилади.\nЯкка тартибдаги тадбиркор сифатида рўйхатдан ўтказилган ёки ўтказилмаганлигидан қатъи назар, агар қонундан ёки миллий одатдан бошқача тартиб келиб чиқмаса, фуқаро ўз фамилияси ва номидан, шунингдек отасининг исми билан1 ҳуқуқ ва бурчларга эга бўлади ҳамда уларни амалга оширади (ФКнинг 19-моддаси), шунингдек ўз мажбуриятлари юзасидан ўзига қарашли бутун мол-мулки билан жавоб беради, қонунга мувофиқ ундирувни қаратиш мумкин бўлмаган мол-мулк бундан мустасно (ФКнинг 25-моддаси).\nШуни билиш лозимки, жисмоний шахсни якка тартибдаги тадбиркор сифатида рўйхатдан ўтказиш унинг мол-мулки фуқаро сифатида ўзига тегишли бўлган ва тадбиркор сифатида унга тегишли бўлган мол-мулкларга бўлинишига олиб келмайди.\nШу тариқа, ЯТТнинг шахсий мақсадда фойдаланиладиган мол-мулки юридик жиҳатдан тадбиркорлик фаолиятида банд бўлган мол-мулкдан ажратилган эмас. Кўпинча, уни амалга ошира бориб, фуқаро жисмоний шахс сифатида ўзига тегишли бўлган мол-мулкдан фойдаланади. Бунда мол-мулк қачон ва қандай: у ЯТТ сифатида рўйхатдан ўтказилгунча ёки ундан кейин, тадбиркорлик фаолиятидан олинган даромадларга ва уни амалга ошириш мақсадида ёхуд бошқа даромадларга ва бошқа мақсадда харид қилинганлиги аҳамиятга эга эмас. Ҳатто фуқаро мол-мулкни аввал-бошдан тадбиркорлик фаолияти учун харид қилмаган бўлса ҳам, у исталган вақтда мол-мулкдан бизнесда ўз хоҳишига кўра фойдалана бошлашга ҳақли, аксинча бўлиши ҳам мумкин.\nКўчмас мулкка бўлган мулк ҳуқуқи у давлат рўйхатидан ўтказилгандан кейин кучга киради (Кўчмас мулкка бўлган ҳуқуқларни ва у ҳақда тузилган битимларни давлат рўйхатидан ўтказиш тартиби тўғрисида низомнинг2 3-банди, бундан кейин – Низом). Бино ёки унинг бир қисмини унга доир тегишли ҳуқуқларнинг эгаси бўлган жисмоний шахс харид қилган тақдирда Бинолар, иншоотлар ва кўп йиллик дарахтларга бўлган ҳуқуқнинг давлат рўйхатидан ўтказилганлиги тўғрисида гувоҳномада (Низомга 6-илова) ҳар доим айни унинг фамилияси, исми, отасининг исми, яшаш жойи, паспорти тўғрисидаги маълумотлар кўрсатилади. Мазкур шахсда якка тадбиркор мақомининг мавжудлиги тўғрисидаги ахборот ушбу ҳужжатда бўлмайди.\nМаълумки, шартномалар – икки тарафлама ёки кўп тарафлама битимлар (ФКнинг 102-моддаси биринчи қисми) – ҳуқуқ ва мажбуриятлар (ФКнинг 101-моддаси), мажбуриятлар (ФКнинг 234-моддаси) вужудга келишига йўналган ҳаракатлардир. Мажбуриятнинг тарафлари – кредитор ёки қарздор сифатида бир ёки бир пайтнинг ўзида бир неча шахс иштирок этиши мумкин (ФКнинг 235-моддаси учинчи қисми). Қарздор билан кредитор бир шахс бўлиб қолганида исталган ҳолда мажбурият бекор бўлиши боис (ФКнинг 346-моддаси), фуқаро ўзи билан ўзи шартнома туза олмайди.\nШу тариқа, фуқаро ўзига тегишли мол-мулк билан ижара шартномасини ЯТТ сифатида ўзи билан ўзи тузиши керак эмас. Нотурар жойдан тадбиркорлик фаолиятида фойдаланишининг қонунийлигини тасдиқлаш учун у мазкур кўчмас мулкка доир ҳуқуқни белгиловчи ҳужжатни тақдим этиши кифоя.\n1«Тадбиркорлик фаолияти эркинлигининг кафолатлари тўғрисида»ги Қонуннинг (25.05.2000 йилдаги 69-II-сон, 2.05.2012 йилдаги ЎРҚ-328-сон Қонун таҳририда) 6-моддаси бешинчи қисми биринчи жумласига мувофиқ ЯТТ ўз номидан тадбиркорлик фаолияти билан шуғулланади, ҳуқуқ ва мажбуриятларни олади ҳамда амалга оширади, унинг номи фамилия ва исми ҳамда отасининг исмини ўз ичига олади.\n2ВМнинг 7.01.2014 йилдаги 1-сон Қарорига 1-илова.


Бу қизиқ\t06 Февраль 15:59 4549\nГидрометеорология хизмати маркази эртага, 7 февраль куни Ўзбекистонда кузатиладиган об-ҳаво ҳақида маълумот берди.\nТошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 м/с тезликда эсади. Ҳарорат кечаси 2-4° илиқ, кундузи 15-17° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° илиқ, кундузи 15-20° илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7° илиқ, кундузи 15-20° илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7° илиқ, кундузи 15-20° илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 0-5° совуқ, кундузи 5-10° илиқ бўлади.\n02 Апрель 13:06 45338\n02 Апрель 16:25 38419\n04 Апрель 18:05 28604\n04 Апрель 14:33 27901


Тоифа: Кун Уз янгиликлари\nДеменция - бир қатор касалликларнинг умумий аталиши бўлиб, унда мия тўқималарининг ўлиши рўй беради. Касаллик мия тўқималарининг бир-бирига узвийлигини таъминлайдиган ацетилхолин моддаси етишмаслигидан келиб чиқади. Бунда беморларнинг 60 фоизида Альцгеймер кузатилади. Касаллик вақт ўтиши билан кучайиб боради ва беморнинг бутунлай имконсизлигига олиб келади.\nУнинг биринчи белгиси сифатида эслаш қобилияти бузилади. Кекса одам нафақат янги хабарни эслай олмайди, балки ўзида илгари мавжуд хабарларни ҳам эсдан чиқаради. У кеча, ундан олдин, ўтган йил нима бўлганини хотирасидан йўқотади. Беморлар кўпроқ болалик хотираларини ёдга ола бошлашади. Ўзларининг хотиралари билан вақтларни ўзгартириб юборишади. Деменцияга учраган хасталарнинг кундалик ҳаётлари ўзгаради, улар энди ўз-ўзларига хизмат қила олишмайди. Кийиниш, шахсий гигиенага риоя қилиш, овқатланиш қобилиятлари унутилади. Жамият тартиблари ўз аҳамиятини йўқотади. Охир-оқибат бемор атрофдагиларга тўлиқ тобе бўлиб қолади.\nОлимлар Лондоннинг Ҳэмпстед-Ҳит парки бассейнида сузувчи «моржлар» қонида илк марта махсус «совуқ шок» оқсилини аниқлашга муваффақ бўлишди.\nУшбу оқсил деменция ривожланишини сусайтиради ва сичқонлар устида ўтказилган тажрибаларда исботланганидек, ҳатто ушбу касаллик натижасида зарарланган асаб толаларини қайта тиклашга қодир.\nКембриж университетининг Деменцияни ўрганиш бўйича тадқиқот маркази раҳбари, профессор Жованна Маллуччининг сўзларига кўра, ушбу кашфиёт Альцгеймер касаллиги ривожланишининг олдини олишга ёрдам берувчи янги дори яратилишига туртки бўлиши мумкин.\nОлимларни биринчи навбатда деярли барча сутэмизувчиларнинг паст ташқи ҳарорат таъсири остида карахт ҳолатга тушиш қобилияти қизиқтиради. Бундай ҳолатда танадаги барча ҳаётий жараёнлар секинлашади.\nАниқ ютуқларга қарамай, ушбу тадқиқот ҳали бошланғич босқичда.\nБуюк Британияда ҳозирги кунда қарилик деменциясининг турли даражаларидан 1 миллиондан ортиқ бемор азият чекмоқда ва бу рақам 2050 йилга келиб икки бараварга ортади.\nУшбу касалликдан самарали даволаш усули ҳали яратилмаган.\nАйиқлар ва типратиканлар\nИнсон тана ҳарорати совишининг мияни муайян ҳолатларда ҳимоя қилиши мумкинлиги шифокорларга аввалдан маълум.\nМия жароҳати олган инсонларга ёки юрак жарроҳлик амалиёти олдидан тана ҳароратини пасайтириш орқали анабиоз киритилади.\nБироқ, олимлар совуқ нима учун бундай ҳимоя таъсирига эгалигини аниқлай олишмаган.\nМаълум бўлишича, бу синапслар - миянинг асаб ҳужайралари орасидаги алоқа жойларининг пайдо бўлиши ва парчаланиши билан боғлиқ.\nАльцгеймер касаллиги ва бошқа нейродегенератив хасталиклар ривожланишининг дастлабки босқичларида ушбу нейрон алоқалар шикастланади.\nБу деменцияга хос бўлган унутувчанлик, онг чалкашиши, кайфиятнинг кескин ўзгариши ва кейинчалик миянинг бутун бир қисми ҳалокатга учраши каби бир қатор аломатларга сабаб бўлади.\nПрофессор Маллуччини алоҳида қизиқтирган жиҳат шундаки, миядаги нейрон ҳудудларнинг шунга ўхшаш қуриб қолиши қиш уйқусига кетувчи ҳайвонлар, масалан, айиқлар, типратиканлар ва кўршапалакларда ҳам кузатилади.\nУлардаги синапсларнинг тахминан 20-30 фоизи қиш уйқусидаги организмнинг барча ҳаётий жараёнлари секинлашиши билан қуриб қоладигандек туйилади.\nБироқ синапслар ҳайвонларнинг баҳор келиб қиш уйқусидан уйғониши билан ҳайратланарли равишда қайта тикланади.\nСовуқ нима сабабли хавфли бўлиши мумкин?\nБуни баҳам кўриш\nДавлат бошқарув органлари янгиликлари


Президент туристларни рўйхатга олишни соддалаштиришга топшириқ берди – Газета.uz\nПрезидент туристларни рўйхатга олишни соддалаштиришга топшириқ берди\nТурист саёҳат қилиши, ички ишлар идораларида сарсон бўлмаслиги керак, деди Президент. У рўйхатга олиш тизимини тўлиқ электрон шаклга ўтказиш юзасидан кўрсатмалар берди.\n23 феврал 2018, 09:01 Сиёсат\nЎзбекистон Президенти Шавкат мирзиёев 22 февраль куни мамлакатда туризмни ривожлантириш масалалари бўйича ўтказган видеоселектор йиғилишида чет эллик туристларни рўйхатга олиш тартибларини соддалаштириш юзасидан кўрсатмалар берди. Бу ҳақда давлат раҳбари матбуот хизмати хабар қилди.\nТуристлар мамлакатга келгандан сўнг яшаш жойи бўйича 3 кун ичида рўйхатдан ўтиши зарурлиги уларга ноқулайлик туғдираётгани қайд этилди. Сайёҳлар хавфсизлигини таъминлаш ҳуқуқни муҳофаза қилувчи идораларнинг вазифаси бўлиши кераклиги таъкидланди.\n«Турист саёҳат қилиши, ички ишлар идораларида сарсон бўлмаслиги керак. Агар биз туризм ҳисобига иш ўринлари очамиз десак, туристга шарт қўйиш эмас, балки шароит яратишимиз зарур», — деди Шавкат Мирзиёев.\n1 июлдан Ўзбекистонда электрон визалар жорий қилинади. Йиғилишда электрон виза тизимини белгиланган муддатда тўлиқ ишга тушириш, жаҳон тажрибасини ўрганган ҳолда бу тизимни янада соддалаштириш ва хорижий туристлар келиши тартибини мунтазам енгиллаштириб бориш бўйича топшириқлар берилди.\nЙиғилишда 2017 йилда Ўзбекистонга қарийб 2,7 млн турист ташриф буюргани айтилди. Бу кўрсаткич сифат жиҳатидан таҳлил қилиниб, қариндошларини кўриш, даволаниш, ўқиш ёки тижорат каби мақсадларда келаётганлар кўпчиликни ташкил этиши таъкидланди.\n«Мамлакатимиз туризм соҳасида улкан салоҳиятга эга бўла туриб, узоқ йиллар бу имкониятдан тўлиқ ва самарали фойдаланилмади. Туризм ривожи учун қулай иқтисодий ва ташкилий-ҳуқуқий шарт-шароитлар яратилмади, ҳамма ўз билганича фаолият юритиб келди», — дейилади Президент матбуот хизмати хабарида.\n«Газета.uz» 2 273


Судан ҳукмдорлари Уммат сувидан воз кечиш, бойликларини совуриш ва хавфсизлигига таҳдид солишда давом этишмоқда - | Hizb-Uzbekiston.info\nHome›АР-РОЯ ГАЗЕТАСИ›Судан ҳукмдорлари Уммат сувидан воз кечиш, бойликларини совуриш ва хавфсизлигига таҳдид солишда давом этишмоқда\nСудан Ирригация ва сув ресурслари вазири Ёсир Аббос Миср, Эфиопия ва Судан ўртасида Наҳза тўғонини тўлдириш ва ишга тушириш бўйича улкан ҳамжиҳатлик мавжудлигини таъкидлади. Аббоснинг бу баёноти Хартумда икки кун давомида бўлиб ўтган учала давлатларнинг Ирригация ва сув ресурслари вазирлари даражасидаги учинчи учрашуви сўнггида янгради. Унда АҚШ ғазнаси вакиллари ва Жаҳон Банки вакиллари ҳам кузатувчи сифатида қатнашди.\nЎз навбатида, Ҳизб ут-Таҳрир – Судан вилояти баёнот нашр қилиб, унда қуйидагиларни таъкидлади:\n«Асосий мавзу тўғоннинг қурилгани ва унинг Миср ва Суданга хавф-хатар туғдираётгани бўлиши керак эди. Бироқ энди бу мавзу кўтарилмайди. Аксинча, 2015 йил 23 март куни Хартумда принциплар келишуви декларацияси имзолангандан буён бу кўникиб-рози бўлинадиган мавзуга айланди». Баёнотда ушбуларга диққат қаратилди:\n«Ушбу декларацияни имзолаш, Уммат сувларидан воз кечиш, бойликларини совуриш ва хавфсизлигига таҳдид туғдириш, демакдир. Чунки бу декларация том маънода хоинликдир. Хоинликларини ниқоблаш учун мана шундай учрашувлар билан одамларни алдаб, қорани оқ қилиб кўрсатадиган бўлишди!\nМусибат шуки, Суданнинг ҳозирги ҳукмдорлари хиёнатда айнан эски режим ҳукмдорлари йўлидан кетяпти. Мана, Ирригация ва сув ресурслари вазирлиги ўзининг вазири тилидан айни учрашувда консенсуал қарашлар тақдим этилганини, яъни, тўғонни тўлдириш ва ишга тушириш бўйича якдил фикрга эга эканликларини таъкидламоқда». Баёнот сўнггида шундай келади:\n«Биз мустамлакачи кофирлар режалари ва уларга малай ҳукмдорлар хиёнатларини фош этиб, Наҳза тўғони ҳақидаги шаръий ҳукмни баён қилдик ва ҳамон баён қилишда давом этамиз. Ҳизб ут-Таҳрир бу хусусда баёнотлар ва нашралар чиқариб, форум ва йиғинлар ўтказиб, Умматга қарши фитна тўрлари тўқилаётганини, унинг ҳақ-ҳуқуқларидан ҳукмдорларнинг воз кечишганини очиб берди. Ҳизб китобча нашр қилиб, мана шуларнинг барчасини унда рўйи-рост баён қилди, бу тўғоннинг асл ҳақиқати қандай эканини, у вақт келиб портлайдиган мина каби, ғоят хатарлилигини, ҳар қандай лаҳзада очилиб кетиб, Судан билан Мисрни сув остига ғарқ қилиши мумкинлигини ҳамда унинг икки юртга бўладиган катастрофик таъсирларини очиб берди».\nTagsСудан ҳукмдорлариУммат бойликлари\nУларни кибру ҳаволари гуноҳга ундаб ҳақ байроғини юлиб олишди! Аллоҳнинг ўзи яқинда Ўз изни ила, уларнинг қудратини юлиб олади!\nМуаммоларимизнинг тўғри ечимини танлаш ўзимизга боғлиқ